El Decret 151/2008, de 29 de juliol, va aprovar la primera Cartera de Serveis Socials 2008-2009, que és l'instrument i expressió de la nova configuració del sistema de serveis socials establert per la Llei 12/2007, d'11 d'octubre, de serveis socials, i inclou les prestacions de serveis, econòmiques i tecnològiques que ofereix el sistema públic de serveis socials pel període biennal indicat, que són responsabilitat de la Generalitat de Catalunya i dels ens locals.
Aquesta primera cartera, d'acord amb l'apartat primer de la disposició transitòria cinquena de la Llei de serveis socials, va prendre com a base per a la seva elaboració el catàleg classificat dels serveis i prestacions socials del Sistema català de serveis socials, i va tenir en compte el nivell d'objectius previst a la disposició addicional segona de l'esmentada llei sectorial.
L'article 25 de d'aquesta llei estableix, amb caràcter general, que la cartera és aprovada pel Govern i té una vigència de quatre anys.
Tanmateix l'apartat segon de la disposició transitòria cinquena de la mateixa Llei, disposa que el Govern la pot actualitzar amb una freqüència biennal, durant els primers sis anys després de l'aprovació de la Llei, perquè es pugui adequar amb més rapidesa i flexibilitat a les necessitats d'atenció social de la població, d'acord amb el que estableixin les lleis de pressupostos corresponents.
La cartera té com a destinataris les persones que es troben en situacions amb necessitat d'atenció especial, com són, entre d'altres, les persones amb dependència o discapacitat, malaltia mental, amb drogodependència i amb altres addiccions, la violència i delinqüència juvenil, o les sotmeses a mesures d'execució penal, vulnerabilitat, risc o dificultat social per a la gent gran, la infància i l'adolescència, exclusió o urgència social, les víctimes de violència masclista, discriminació o pobresa.
Entre les tres tipologies de prestacions indicades més amunt distingeix entre prestacions garantides, que es configuren com a dret subjectiu i, per tant, l'Administració ha de proveir els crèdits suficients per poder-les atendre, i prestacions no garantides, subjectes a disponibilitat pressupostaria limitada i sotmeses en el seu atorgament a principis de prelació i concurrència.
Així mateix la llei a l'article 66 assenyala que en les prestacions de serveis garantides no gratuïtes, l'Administració ha d'establir en la cartera el mòdul social i la participació econòmica dels usuaris en el seu cost, i que per establir el mòdul social i la participació de la persona usuària ha de tenir en compte el cost de referència.
D'altra banda, la cartera, en aplicació del que disposa la llei conté els indicadors següents: identificació de la prestació, garantia, descripció/definició, objecte, funcions, tipologia, població destinatària, edat, forma de la prestació, perfil dels professionals, ràtios, estàndars de qualitat i criteris d'accés.
Pel que fa a les prestacions de servei no gratuïtes, determinades a partir de l'estudi de costos i la forma de finançament del sistema de serveis socials, s'inclouen, a més, els indicadors següents: cost de referència, mòdul social i copagament màxim per part de les persones usuàries del servei.
En les prestacions econòmiques s'especifica també el tractament fiscal.
Aquesta segona Cartera de Serveis Socials conté els elements essencials de la primera cartera que el transcurs del temps de la seva aplicació han demostrat la seva viabilitat i efectivitat, als quals s'han inclòs altres indicadors que introdueixen valor afegit en la concreció de les diferents prestacions, la qual cosa confereix a la norma una major transparència en els criteris d'accés, millora la garantia de determinats drets reconeguts i la dota de major seguretat jurídica.
En aquest sentit es fa necessari destacar-ne les novetats, que són:
a) S'han ampliat en sis, les prestacions de servei garantides a persones que es troben en situació de dependència, en el marc del que estableix la disposició addicional cinquena de la Llei 12/2007, d'11 d'octubre, de serveis socials.
Aquestes prestacions fan referència a serveis de centre de dia de teràpia ocupacional i a serveis de centre de dia ocupacionals d'inserció.
b) S'han revisat, concretat i millorat les definicions de les prestacions i s'han afegit dos nous indicadors que són l'objecte i les funcions, excepte en les prestacions econòmiques, en les quals únicament s'ha afegit l'objecte.
c) S'ha concretat, en la mesura del possible, els criteris d'accés a cada prestació, en referència a la normativa reguladora.
d) En les prestacions econòmiques s'ha afegit la classificació establerta a l'article 7 de la Llei 13/2006, de 27 de juliol, diferenciant les prestacions permanents –amb voluntat de continuïtat-, les temporals -amb una durada anual- i les puntuals –que s'exhaureixen amb una única aportació dinerària-.
També s'han incorporat a la cartera les prestacions socials de caràcter econòmic de dret de concurrència relatives a la prestació per a l'accés als serveis d'habitatges per a persones amb problemàtica social derivada de malaltia mental, la prestació per a l'acolliment residencial per a gent gran, la prestació per a centre de dia per a gent gran, la prestació per a habitatges tutelats per a gent gran i la prestació per a estades temporals per a gent gran amb discapacitat, creades per Acord del Govern de 6 de maig de 2008.
e) La prestació del servei de transport adaptat destinat a persones amb discapacitat s'ha ampliat a les persones en situació de dependència.
f) La prestació del servei de prevenció de drogodependències i la prestació del servei del centre de dia per a persones amb drogodependències s'estén a persones amb altres addiccions.
g) Es modifica el càlcul de l'import mensual dels indicadors -cost de referència, mòdul social i copagament- de les prestacions de servei no gratuïtes, considerant 365 dies anuals.
Altres novetats són: la incorporació del servei de tutela per a persones infants i adolescents en situació de desemparament i del servei de promoció de l'autonomia personal per a persones amb dependència ateses en centres de llarga estada psiquiàtrica.
També, com a novetats més significatives de les disposicions de la part final de la norma, s'han introduït una disposició addicional relativa al tractament fiscal de les prestacions i una altra referent al procediment per incorporar noves prestacions a la Cartera de Serveis Socials.
Finalment, pel que fa a l'entrada en vigor no s'estableix un període ordinari, atesa la necessitat que la norma sigui d'aplicació immediata, tot considerant que el seu període de vigència s'estén als exercicis 2010 i 2011.
La present disposició ha estat informada pel Consell General de Serveis Socials, d'acord amb la disposició transitòria sisena de la Llei 12/2007, d'11 d'octubre.
Vist que ha estat informat favorablement per la Comissió de Govern Local, i vist així mateix el Dictamen 26/2010 del Consell del Treball, Econòmic i Social de Catalunya;
D'acord amb el Dictamen 290/10 de la Comissió Jurídica Assessora, aprovat en la reunió de 9 de setembre de 2010;
A proposta de la consellera d'Acció Social i Ciutadania, i d'acord amb el Govern,
1.1 L'objecte d'aquest Decret és aprovar la Cartera de Serveis Socials per al període 2010-2011, amb la finalitat de determinar el conjunt de prestacions de serveis, econòmiques i tecnològiques de la Xarxa de Serveis Socials d'Atenció Pública, que es detallen a l'annex 1 del present Decret, així com indicar els objectius a assolir al final del període 2010-2011, a l'annex 2.
1.2 La Cartera defineix per a cada prestació; la garantia, la descripció, l'objecte, les funcions, la tipologia, la població destinatària, l'establiment o equip professional que l'ha de gestionar, els perfils i les ràtios de professionals de l'equip, els estàndars de qualitat i els criteris d'accés, així com, per les prestacions de servei no gratuïtes, el cost de referència, el mòdul social i el copagament.
Prestacions garantides i no garantides
2.1 Les prestacions garantides de la Cartera de Serveis Socials són exigibles com a dret subjectiu.
Els crèdits que la Generalitat consigni en els seus pressupostos per finançar les prestacions garantides són ampliables, d'acord amb el que estableixi la llei de pressupostos corresponent.
Els pressupostos per a cada exercici concretaran les dotacions per finançar les prestacions de caràcter garantit de la Cartera de Serveis Socials.
Eventualment, en cas que sobrevinguin insuficiències per finançar algunes prestacions garantides i atès que es tracta de crèdits ampliables, es tramitarà com una transferència de crèdit amb càrrec a baixes d'altres crèdits del pressupost no financer del departament o entitat afectada per raó de la matèria, preferentment en els crèdits vinculats a la Cartera de serveis.
2.2 Les prestacions no garantides de la Cartera de Serveis Socials únicament són exigibles en cas que existeixi crèdit pressupostari disponible i aplicant-hi els principis objectius de prelació i concurrència.
3.1 Les prestacions socials són finançades per les Administracions Públiques, en els termes previstos a la Llei 12/2007, d'11 d'octubre, de serveis socials, sens perjudici que a les prestacions de serveis no gratuïtes la persona beneficiària ha de participar del finançament, mitjançant copagament, en els termes previstos a l'article següent, per tal d'assegurar la sostenibilitat del sistema.
3.2 Són prestacions de serveis no gratuïtes les que tenen establert, en la seva descripció, a l'annex 1, el cost de referència, el mòdul social i el copagament.
3.3 Les entitats locals també poden sotmetre a copagament la prestació de teleassistència i la prestació d'ajut a domicili.
4.1 En les prestacions de serveis no gratuïtes, la persona a la que se li ha concedit la prestació social, per tal de ser-ne beneficiària, ha d'acceptar la participació, mitjançant copagament, en el finançament de la prestació.
4.2 L'import del copagament que consta en les prestacions de l'annex és l'aportació màxima amb que pot contribuir la persona beneficiària al cost del servei.
4.3 L'Administració, per determinar la participació de les persones usuàries, ha de tenir en compte la naturalesa del servei, el cost de referència, la capacitat econòmica, especialment el seu nivell de renda, i el sector de població a qui s'adreça la prestació o el servei.
4.4 Mitjançant Ordre el departament competent en matèria de serveis socials determinarà els criteris per a la valoració de la capacitat econòmica de la persona usuària i el sistema de bonificacions per a la participació de les persones usuàries en les prestacions socials, amb la finalitat d'atendre situacions d'insuficiència de recursos de la persona usuària.
4.5 Les bonificacions s'establiran en funció del nivell de renda personal i de les obligacions econòmiques respecte a les persones que la persona usuària tingui a càrrec, garantint sempre un mínim d'ingressos que serà variable segons el servei.
4.6 No s'ha d'excloure ningú dels serveis o prestacions garantits per manca de recursos econòmics.
5.1 Les entitats proveïdores són acreditades, d'acord amb el decret d'acreditació d'entitats previst a l'article 70 de la Llei 12/2007, d'11 d'octubre.
5.2 L'import de les prestacions econòmiques atorgades a les persones beneficiàries poden ser abonades directament a l'entitat proveïdora del servei vinculat, informant alhora a la persona beneficiària o a qui la representi legalment.
El conseller o consellera del departament competent en matèria de serveis socials podrà actualitzar mitjançant Ordre el cost de referència, el mòdul social i el copagament, relatiu a les prestacions de la Cartera de Serveis Socials.
El servei de centre de nit de la Llei 39/2006, de 14 de desembre, de promoció de l'autonomia personal i atenció a les persones en situació de dependència, es prestarà de forma integrada en els espais assistencials generals d'acolliment residencial.
Aquest servei està adreçat a persones en situació de dependència que no tenen ateses les seves necessitats en horari nocturn, i que no requereixen del servei de residència.
L'Administració responsable, en el cas que la persona beneficiària esculli una prestació de servei garantida, li haurà d'oferir un recurs de la Xarxa de Serveis Socials d'Atenció Pública en el lloc més proper possible al seu domicili, tenint en compte els serveis disponibles i, si escau, la seva accessibilitat amb transport públic.
En el cas que la persona beneficiària no accepti el recurs ofert, podrà optar per una altra prestació social, d'entre el ventall que li ofereixi l'Administració, prèvia renúncia del recurs inicialment ofert.
El nivell d'objectius de cobertura de les prestacions garantides de la Cartera de Serveis Socials 2010-2011 serà el que estableixi el Pla Estratègic de Serveis Socials 2010-2013 que aprovi el Govern de la Generalitat.
Tractament fiscal de les prestacions econòmiques
Les prestacions econòmiques tenen, a efectes fiscals, el tractament que estableix la normativa tributària d'aplicació i que consta en cada tipologia de prestació econòmica continguda a l'annex 1 d'aquest Decret.
Excepció de l'edat de la població destinatària de determinades prestacions de serveis
Amb caràcter excepcional no es tindran en compte els límits d'edat de la població destinatària per accedir als serveis següents: 1.2.3.1 Servei de centre de dia per a gent gran de caràcter temporal o permanent, 1.2.3.3.2 Serveis de residència assistida per a gent gran de caràcter temporal o permanent, 1.2.4.1 Servei de promoció de l'autonomia personal per a persones amb dependència ateses en centres sociosanitaris de llarga estada, 1.2.4.2 Servei de promoció de l'autonomia personal per a persones amb dependència ateses en hospitals de dia, 1.2.5.2.3.3 Serveis de centre residencial temporal o permanent per a persones amb discapacitat intel·lectual i 1.2.5.3.3.3 Servei de centre residencial temporal o permanent per a persones amb discapacitat física.
L'excepcionalitat es podrà donar quan existeixi un informe tècnic justificatiu de la prescripció del servei a un determinat usuari i la corresponent resolució administrativa emesa per l'òrgan competent.
Prestacions de la Llei 39/2006, de 14 de desembre
Les prestacions derivades de la Llei 39/2006, de 14 desembre, de promoció de l'autonomia personal i atenció a les persones en situació de dependència, corresponents al grau I nivell 2, s'ajustaran al que s'estableixi en el desplegament normatiu estatal.
Procediment per incorporar noves prestacions
En el procés d'elaboració interna de la Cartera de Serveis Socials, per part del departament competent en matèria de serveis, la inclusió de noves prestacions es durà a terme de conformitat amb les instruccions de la seva secretaria general, aprovades a l'efecte.
Pel que fa al previst a l'article 5 d'aquest Decret, i mentre no s'aprovi el Decret d'acreditació d'entitats previst a l'article 70 de la Llei 12/2007, d'11 d'octubre, de serveis socials, s'entendran acreditades:
a) Les entitats inscrites al Registre d'entitats, serveis i establiments socials, si compleixen les clàusules administratives i les prescripcions tècniques per contractar amb l'Administració de la Generalitat segons la tipologia de serveis socials.
b) Les entitats col·laboradores de les prestacions de determinats serveis, a l'empara de les Ordres dictades pel departament competent en matèria de serveis socials.
Es deroga el Decret 151/2008, de 29 de juliol, pel qual s'aprova la Cartera de Serveis Socials 2008-2009.
Aquesta cartera modifica els imports màxims de copagament fixats a l'annex 3 del Decret 394/1996, de 12 de desembre, així com a l'article únic de l'Ordre ASC/603/2006, de 21 de desembre.
Barcelona, 11 d'octubre de 2010
Prestacions de la xarxa de serveis socials d'atenció pública
1.1.2 Serveis d'atenció domiciliària
1.1.3 Serveis residencials d'estada limitada
1.1.6 Serveis d'intervenció socioeducativa no residencial per a infants i adolescents
1.2 Serveis socials especialitzats
1.2.1 Infància, adolescència i joventut
1.2.1.2 Servei especialitzat d'atenció a la infància i a l'adolescència (SEAIA)
1.2.1.4 Serveis residencials d'acció educativa
1.2.1.4.1 Servei de Centre Residencial d'Acció Educativa (CRAE)
1.2.1.4.2 Servei de Centre Residencial d'Educació Intensiva (CREI)
1.2.1.8.1 Servei d'Unitat Convivencial d'Acció Educativa
1.2.1.14 Servei del Telèfon de la Infància
1.2.2.1 Serveis comuns per a persones amb dependència
1.2.3 Persones grans amb dependència o risc social
1.2.3.3 Serveis de centres residencials per a gent gran
1.2.3.3.2 Serveis de residència assistida per a gent gran de caràcter temporal o permanent
1.2.4 Persones amb dependència ateses en centres sociosanitaris
1.2.5 Infants amb transtorns en el desenvolupament o amb risc de patir-los
1.2.6 Persones amb discapacitat
1.2.6.1 Serveis comuns per a persones amb discapacitat
1.2.6.1.1 Serveis d'orientació i valoració
1.2.6.2 Serveis per a persones amb discapacitat intel·lectual
1.2.6.2.3 Serveis d'acolliment residencial per a persones amb discapacitat intel·lectual
1.2.6.2.3.2 Serveis de llar residència temporal o permanent per a persones amb discapacitat intel·lectual
1.2.6.2.3.2.3 Servei de llar residència temporal o permanent per a persones amb discapacitat intel·lectual amb necessitat de suport limitat (trastorn de conducta)
1.2.6.2.3.2.5 Servei de llar residència temporal o permanent per a persones amb discapacitat intel·lectual amb necessitat de suport extens (trastorn de conducta)
1.2.6.2.3.3 Serveis de centre residencial temporal o permanent per a persones amb discapacitat intel·lectual
1.2.6.2.3.3.2 Servei de centre residencial temporal o permanent per a persones amb discapacitat intel·lectual amb necessitat de suport extens (trastorn de conducta)
1.2.6.2.4 Serveis de centres de dia ocupacionals per a persones amb discapacitat intel·lectual
1.2.6.2.4.1 Serveis de centres de dia de teràpia ocupacional (STO) per a persones amb discapacitat intel·lectual
1.2.6.2.5 Servei de temps lliure per a persones amb discapacitat intel·lectual
1.2.6.3 Serveis per a persones amb discapacitat física
1.2.6.3.3 Serveis d'acolliment residencial per a persones amb discapacitat física
1.2.6.3.3.2 Serveis de llar residència temporal o permanent per a persones amb discapacitat física
1.2.6.3.3.3 Serveis de centre residencial temporal o permanent per a persones amb discapacitat física
1.2.6.3.4 Serveis de centres de dia ocupacionals per a persones amb discapacitat física
1.2.6.3.4.1 Serveis de centres de dia de teràpia ocupacional (STO) per a persones amb discapacitat física
1.2.6.3.5 Serveis d'assistència personal per a persones amb discapacitat física.
1.2.6.4 Serveis per a persones amb discapacitat sensorial
1.2.6.4.2 Serveis d'assistència personal per a persones amb discapacitat sensorial sord-ceguesa
1.2.6.4.2.2 Servei d'assistència personal de suport a la vida autònoma i d'integració social i comunitària, per a persones amb discapacitat sensorial sord-ceguesa
1.2.7 Persones amb problemàtica social derivada de malaltia mental
1.2.7.2 Serveis d'habitatges per a persones amb problemàtica social derivada de malaltia mental
1.2.8 Persones amb drogodependències i/o altres addiccions
1.2.8.2 Serveis de reinserció per a persones amb drogodependències i/o altres addiccions
1.2.8.2.2 Serveis de pis amb suport per a persones amb drogodependències
1.2.8.2.3 Serveis de comunitat terapèutica per a persones amb drogodependències
1.2.9 Persones afectades pel virus VIH/SIDA
Serveis de reinserció per a persones afectades pel virus VIH/SIDA
1.2.9.2.1 Serveis temporal de llar amb suport per a persones afectades pel virus VIH/SIDA
1.2.11 Famílies amb problemàtica social i risc d'exclusió social
1.2.12 Dones en situació de violència masclista i els seus fills i filles
1.2.12.2 Serveis d'acolliment residencial per a dones en situació de violència masclista i per als seus fills i filles
1.2.13 Suport als serveis socials especialitzats
1.3 Altres prestacions de serveis
2.1 Prestacions econòmiques de dret subjectiu
2.1.11 Prestacions econòmiques d'assistència personal per a persones amb dependència
2.1.11.1 Prestació econòmica d'assistència personal de suport en l'acompanyament a activitats laborals, ocupacionals i/o formatives
2.1.11.2 Prestació econòmica d'assistència personal de suport a la vida autònoma i d'integració social i comunitària
2.1.15 Prestacions derivades de la Llei d'Integració Social del Minusvàlid (LISMI)
2.2 Prestacions econòmiques de dret de concurrència
3.2 Altres prestacions de suport a l'accessibilitat i de supressió de barreres dependents del sistema de serveis socials
Conjunt organitzat i coordinat d'accions professionals, integrat per equips tècnics, amb l'objectiu de millorar el benestar social i afavorir la integració de les persones.
Promoure els mecanismes per conèixer, prevenir i intervenir en persones, famílies i grups socials, especialment si es troben en situació de risc social o d'exclusió.
Informació, orientació i assessorament.
Detecció i prevenció de situacions de risc social o d'exclusió.
Aplicació del tractament de suport a persones, famílies o grups.
Recepció i anàlisi de les demandes relatives a les necessitats socials de l'àrea territorial corresponent.
Gestió dels serveis d'atenció domiciliària i els altres que siguin determinats per via reglamentària.
Tramitació i seguiment de programes i prestacions que requereixin la seva intervenció.
Tramitació de propostes de derivació als serveis socials d'atenció especialitzada.
3 treballadors/ores socials i 2 educadors/ores socials per cada 15.000 habitants.
Conjunt organitzat i coordinat d'accions que es realitzen bàsicament a la llar de la persona i/o família, dirigides a proporcionar atencions personals, ajuda a la llar i suport social a aquelles persones i/o famílies amb dificultats de desenvolupament o d'integració social o manca d'autonomia personal.
El servei d'ajuda a domicili podrà complementar-se amb altres modalitats d'atenció.
Treballador/a social, treballador/a familiar, assistent d'atenció domiciliària, auxiliar de la llar, i si escau, altres professionals dels serveis socials, d'acord amb la normativa reguladora del servei.
Els requisits per accedir a aquest servei són els següents: a) l'acreditació de la situació de necessitat, d'acord amb els articles 8, 9 i 10 i l'Annex 2 del Decret 27/2003, de 21 de gener, d'atenció social primària, i, també, d'acord amb la normativa específica del servei; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) si és el cas, el requisit de residència establert en la Llei 39/2006, de 14 de desembre; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) si és el cas, l'abonament del preu públic, d'acord amb la normativa tributària; f) la resta de requisits d'accés establerts en l'ordenament jurídic vigent.
Constitueix una modalitat del servei d'atenció domiciliària el qual, amb la tecnologia adequada, permet detectar situacions d'emergència, donar una resposta rapida a aquestes situacions i garantir la comunicació permanent de la persona amb l'exterior.
Aquest servei es presta mitjançant el suport d'un equip de professionals i de les tecnologies més adequades, en concret, teleassistència i telealarma.
Proporcionar un contacte permanent amb l'exterior i accés als serveis de la comunitat.
Donar resposta de forma immediata en cas d'emergència.
Donar seguretat i suport a la persona usuària i a la família.
Evitar o retardar la institucionalització.
Mitjançant intervenció d'equip de professionals i tecnologia.
Teleassistència: operador/a central de CRA (Central Receptora d'Alarmes), auxiliar d'equip mòbil, tècnic/a de suport social i operari/a d'instal·lacions.
Servei d'acolliment residencial que supleix temporalment la llar familiar en casos puntuals i d'urgència.
El servei d'acolliment residencial d'urgència pot prestar-se en un establiment social o en qualsevol altre recurs que aconsegueixi la mateixa finalitat.
Cobriment temporal de les necessitats bàsiques que han motivat la situació d'urgència.
Servei d'acolliment residencial temporal i de suport a persones adultes en situació d'exclusió social que no disposen de condicions sociofamiliars i d'atenció per romandre al seu habitatge o que no en disposen.
Acolliment residencial temporal, facilitant un entorn favorable, procurant el benestar de les persones ateses i facilitant la integració social, tot mantenint el màxim grau d'autonomia.
Bugaderia i repàs de la roba, si és el cas.
Cura de l'aspecte físic i del vestit.
Programes d'activitats adreçats al manteniment de les aptituds i de la motivació, com també dels interessos i la integració laboral.
Programes adreçats al manteniment de l'autonomia, com també de prevenció del deteriorament fisicopsíquic.
Atenció familiar adreçada a l'afavoriment de les relacions de la família amb la persona usuària i el seu entorn.
Els requisits per accedir a aquest servei són els següents: a) l'acreditació de la situació de necessitat, d'acord amb els articles 8, 9 i 10 i l'Annex 2 del Decret 27/2003, de 21 de gener, d'atenció social primària; b) el requisit d'edat establert en aquesta disposició; c) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; d) la resta de requisits d'accés establerts en l'ordenament jurídic vigent.
Servei que proporciona, de forma temporal, àpats elaborats a persones i famílies amb greus necessitats socials i que necessiten ajuda per a la subsistència.
El servei de menjador pot prestar-se en un establiment social, mitjançant un servei d'ajuda a domicili o qualsevol altre recurs que aconsegueixi la mateixa finalitat.
Assegurar una alimentació bàsica i l'atenció social.
Col·laborar en els plans d'intervenció de les persones i/o famílies.
Ser referent per a la detecció i prevenció de situacions de necessitat.
En establiment diürn o mitjançant fórmules alternatives.
En el cas de prestació del servei mitjançant establiment: director/a responsable i personal adequat i suficient d'acord amb la normativa d'hostaleria.
Servei que proporciona suport i assessorament tècnic a les funcions dels diferents equips i professionals dels serveis bàsics d'atenció social.
Proporcionar suport i assessorament tècnic als equips multiprofessionals dels serveis bàsics d'atenció social, en l'exercici de les seves funcions, i atendre a les persones i/o famílies derivades pels professionals dels serveis bàsics d'atenció social quan sigui necessari.
Professionals dels serveis bàsics d'atenció social i persones i/o famílies derivades per aquests serveis.
Treballador/a social, psicòleg/oga, pedagog/a, educador/a social, advocat/da i mediador/a intercultural.
Servei diürn preventiu, fora de l'horari escolar, que dona suport, estimula i potencia l'estructuració i el desenvolupament de la personalitat, la socialització, l'adquisició d'aprenentatges bàsics i l'esbarjo, i compensa les deficiències socioeducatives de les persones ateses mitjançant el treball individualitzat, el grupal, la família, el treball en xarxa i amb la comunitat.
Proporcionar atenció a tots els menors en situació de risc afavorint el seu desenvolupament personal i integració social i l'adquisició d'aprenentatges, prevenint i evitant el deteriorament de les situacions de risc i compensant dèficits socioeducatius.
Prestar serveis d'intervenció socioeducativa no residencial per a infants i adolescents proporcionant-los acolliment i convivència, atenció individual i en grup, derivació i integració a recursos normalitzats de la comunitat, així com la coordinació amb els serveis bàsics d'atenció social pel treball familiar.
Infants i adolescents que requereixen suport assistencial o formatiu, prioritàriament aquells que estan en situació de risc.
Director/a-coordinador/a (professional amb titulació universitària en l'àmbit de les ciències socials), educador/a social, integrador/a social i monitor/a de temps lliure, preferentment amb experiència en l'àmbit de la infància i l'adolescència en risc.
Es pot disposar de monitors/ores de temps lliure per activitats específicament lúdiques i de suport.
Els requisits per accedir a aquest servei són els següents: a) els establerts en el Decret 27/2003, de 21 de gener, de l'atenció social primària: els infants i adolescents han de viure en l'àmbit de l'àrea bàsica respectiva, cal la comunicació dels pares, tutors o guardadors; tot menor que estigui en situació de desemparament amb mesura protectora d'atenció en la pròpia família, haurà de ser admès, si així ho requereixen els equips que intervenen; b) la resta dels requisits d'accés establerts en l'ordenament jurídic vigent.
Serveis i programes que, tenint la naturalesa de serveis socials, poden complementar altres prestacions de serveis socials bàsics de la cartera de serveis socials.
Servei dedicat a la protecció dels infants i adolescents en situació de desemparament.
Cobrir les necessitats de suport, protecció i garantia dels drets personals i patrimonials dels infants i adolescents tutelats per l'Administració de la Generalitat de Catalunya.
Assegurar la protecció de la persona menor d'edat tutelada en l'àmbit social, jurídic i econòmic, l'administració i la guarda dels seus bens, i en general l'exercici dels seus drets vetllant per a que tingui la millor qualitat de vida.
Infants o adolescents declarats en situació de desemparament per resolució administrativa.
Mitjançant un equip de professionals.
Professionals amb titulació universitària: jurista, psicòleg/oga, pedagog/a, treballador/a social i educador/a social, preferentment amb experiència en l'àmbit de la infància i l'adolescència en risc.
Els requisits per accedir a aquest servei són els següents: a) desemparament del menor d'acord amb la Llei 14/2010, de 27 de maig, dels drets i les oportunitats en la infància i l'adolescència i el Decret 2/1997, de 7 de gener, pel qual s'aprova el Reglament de protecció dels menors desemparats i de l'adopció; b) la resta de requisits establerts en l'ordenament jurídic vigent.
1.2.1.2 Servei especialitzat d'atenció a la infància desemparament i a l'adolescència (SEAIA)
Servei d'atenció a la infància i l'adolescència i a les seves famílies.
Aquest servei es presta des dels equips d'atenció a la infància i l'adolescència (EAIA), distribuïts territorialment, i es dedica a la valoració, actuació i atenció d'infants en risc de desemparament o en situació de desemparament, així com el seguiment i el tractament de les seves famílies.
Donar resposta a situacions i necessitats de les persones menors d'edat que requereixen, pel seu abordatge, una especialització tècnica.
Donar suport tècnic als serveis socials bàsics i col·laborar-hi en les matèries de llur competència.
Fer valoracions especialitzades que no es poden abordar des d'un servei social bàsic, tenint en compte els corresponents informes de derivació.
Fer el seguiment, tractament i l'avaluació de les mesures de protecció.
Elaboració i control dels plans de millorament.
Coordinar-se amb els serveis socials bàsics, amb els professionals dels altres sistemes de benestar social, amb les entitats associatives i amb els altres serveis especialitzats.
Infants i adolescents en situació o risc de desemparament i les seves famílies.
Infants i adolescents de 0 a 18 anys i les seves famílies.
Equip EAIA format per 4 professionals: psicòleg/oga, pedagog/a, treballador/a social i educador/a social, preferentment amb experiència en l'àmbit de la infància i l'adolescència en risc.
1 professional cada 40 infants exclosa la figura de l'educador/a social.
Els requisits per accedir a aquest servei són els següents: a) desemparament del menor d'acord amb els articles 105 i següents de la Llei 14/2010, de 27 de maig, dels drets i les oportunitats en la infància i l'adolescència i articles 3 i 4 del Decret 2/1997, de 7 de gener, pel qual s'aprova el Reglament de protecció dels menors desemparats i de l'adopció; b) la resta de requisits establerts en l'ordenament jurídic vigent.
Serveis residencials d'estada limitada i transitòria, que tenen per objecte realitzar atenció, observació i el diagnòstic de la situació o risc de desemparament de menors respecte llurs familiars, per tal d'elaborar la corresponent proposta de mesura, quan és impossible o inconvenient realitzar l'estudi en el territori.
Exercir l'atenció immediata i transitòria dels menors desemparats, analitzar la seva problemàtica i proposar el tipus de mesures aplicables.
Fer el diagnòstic en centre i les valoracions especialitzades que no es poden abordar des del territori del menor, tenint en compte els corresponents informes de derivació.
Exercir la guarda i educació dels infants i adolescents atesos.
Infants i adolescents en risc o situació de desemparament.
Director/a responsable (professional amb titulació universitària en l'àmbit de les ciències socials).
Equip tècnic format per: treballador/a social, psicòleg/oga, pedagog/a, metge/essa.
Equip educatiu format per educadors/es socials, preferentment amb experiència en l'àmbit de la infància i l'adolescència en risc.
Un equip tècnic cada 30 infants.
Educadors/res socials: no inferior a 0,20, incrementat fins 0,33 en cas d'infants de 0 a 3 anys.
1.2.1.4.1 Servei de centre residencial d'acció educativa (CRAE)
Servei d'acolliment residencial, per a la guarda i educació dels seus usuaris i usuàries, on resideixen temporalment amb la mesura administrativa d'acolliment simple en institució.
Donar resposta a situacions i necessitats educatives i assistencials que requereixen una especialització tècnica en la seva guarda i educació alternativa a la seva família d'origen.
Promoure, establir i aplicar mesures tècniques educatives i d'inserció social, laboral i familiar.
Coordinar-se amb els serveis socials bàsics, amb professionals d' altres sistemes de benestar social, amb les entitats associatives i amb les que actuen en l'àmbit dels serveis especialitzats.
Infants i adolescents amb mesura administrativa d'acolliment simple en institució.
1.2.1.4.2 Servei de centre residencial d'educació intensiva (CREI)
Servei residencial d'acolliment d'estada limitada que disposa de mesures estructurals de protecció, per a la guarda i educació de les seves persones usuàries, tutelades per l'Administració de la Generalitat de Catalunya, i que té com a objectiu donar resposta educativa i assistencial a adolescents i joves que presenten alteracions conductuals, que requereixen d'uns sistemes d'educació intensiva.
El servei es pot complementar amb unitats específiques per els menors que presenten un rebuig manifest i notori a les mesures residencials de protecció.
Donar resposta a les necessitats educatives i assistencials específiques d'adolescents i joves amb alteracions conductuals que requereixen una especialització tècnica alternativa en la seva cura i atenció.
Promoure, establir i aplicar mesures educatives i d'inserció social, laboral i familiar.
Coordinar-se amb els serveis socials bàsics, amb els equips professionals dels altres sistemes de benestar social, amb les entitats associatives i amb les que actuen en l'àmbit dels serveis socials especialitzats.
Adolescents i joves, tutelats pel servei territorial corresponent d'Atenció a la Infància i l'Adolescència, que presenten alteracions conductuals que requereixen d'uns sistemes d'educació intensiva.
Els requisits per accedir a aquest servei són els següents: a) d'acord amb els articles 105 i següents de la Llei 14/2010, de 27 de maig, dels drets i les oportunitats en la infància i l'adolescència; b) article 4 del Decret 2/1997, de 7 de gener, pel qual s'aprova el Reglament de protecció dels menors desemparats i de l'adopció; c) la resta de requisits establerts a l'ordenament jurídic vigent.
Servei d'habitatge de caràcter assistencial i educatiu per a joves entre 16 i 18 anys amb mesura d'acolliment simple en institució, per a qui es considera necessari iniciar un procés de desinternament progressiu per assolir la majoria d'edat amb la capacitat suficient per obtenir la integració social, tot i mantenint-se la tutela i control per part de l'entitat pública de protecció de menors.
Donar resposta a situacions i necessitats que requereixen una especialització tècnica alternativa a la seva família d'origen oferint guarda, educació i preparació per a la vida autònoma.
Coordinar-se amb els serveis socials bàsics, amb els equips professionals dels altres sistemes de benestar social, amb les entitats associatives i amb les que actuen en l'àmbit dels serveis especialitzats.
Preparar el desinternament dels menors atesos de forma gradual i progressiva.
Joves menors d'edat tutelats/ades que han estat en centres d'acció educativa de l'Administració de la Generalitat de Catalunya.
A cada pis hi haurà una mitjana de 4-6 persones usuàries.
Habitatges destinats a joves entre 18 i 21 anys sense recursos propis, ni familiars que en arribar a la majoria d'edat surten de les institucions on han estat acollits.
Prestar un servei de caràcter assistencial servint de pont entre el recurs institucional i la plena autonomia personal.
Oferir un acompanyament educatiu durant el procés d'assoliment de l'autonomia personal.
Potenciar una educació integral dels joves per que fa a la dimensió personal, relacional, laboral i formativa.
Coordinar-se amb els serveis socials bàsics, amb professionals dels altres sistemes de benestar social, amb les entitats associatives i amb les que actuen en l'àmbit dels serveis especialitzats.
Joves sense recursos propis, ni familiars, en especial joves que en arribar a la majoria d'edat surten de les institucions on han estat acollits.
Director/a responsable: educador/a social, preferentment amb experiència en l'àmbit de la infància i l'adolescència en risc.
Una mitjana de 4 persones usuàries per pis assistit.
Els requisits per accedir a aquest servei són els següents a) els establerts en el Decret 284/1996, de 23 de juliol, de regulació del sistema català de serveis socials: joves que no tinguin recursos propis per assolir una autonomia global i que a partir d'un consentiment i compromís exprés, mostrin una clara motivació, responsabilitat, voluntarietat i capacitat d'esforç per a la seva inserció sociocultural; b) la resta de requisits d'accés establerts en l'ordenament jurídic vigent.
Servei social residencial per a persones treballadores menors d'edat (de 16 a 18 anys) tutelades per l'Administració de la Generalitat de Catalunya i per persones majors d'edat (de 18 a 20 anys) extutelades.
Donar resposta a situacions i necessitats assistencials, educatives i laborals que requereixen una especialització tècnica en la inserció laboral dels joves tutelats i extutelats, així com preparar-se per un itinerari d'integració social.
Proporcionar als menors d'edat tutelats la cobertura inherent a l'exercici de la guarda i educació.
Promoure, establir i aplicar mesures d'inserció laboral.
Coordinar-se amb els serveis socials bàsics, amb professionals d'altres sistemes de benestar social, amb les entitats associatives i amb les que actuen en l'àmbit dels serveis especialitzats.
Joves menors d'edat (16 a 18) tutelats/ades per l'Administració de la Generalitat de Catalunya i per majors d'edat (18 a 20) extutelats/ades.
Director/a responsable (professional amb titulació universitària en l'àmbit de les ciències socials), educadors/ores socials i insertors/ores laborals, preferentment amb experiència en l'àmbit de la infància i l'adolescència en risc.
Residència: 1 educador/a social permanentment.
Pis: 1 educador/a cada 8 usuaris/àries
Els requisits per accedir a aquest servei són els següents: a) menors d'edat: desemparament del menor d'acord amb els articles 105 i següents de la Llei 14/2010, de 27 de maig, dels drets i les oportunitats en la infància i l'adolescència i art. 4 del Decret 2/1997, de 7 de gener, pel qual s'aprova el Reglament de protecció dels menors desemparats i de l'adopció; b) majors d'edat: Decret 284/1996, de 23 de juliol, de regulació del sistema català de serveis socials; c) la resta de requisits establerts en l'ordenament jurídic vigent.
Servei que contempla les tasques derivades de la valoració i formació de la família o persona que sol·licita acollir o adoptar i la integració en aquesta d'un infant o un adolescents.
Aquest servei pot ser realitzat per l'organisme públic competent de la Generalitat, per organismes de les entitats locals o per entitats col·laboradores públiques o privades sense ànim de lucre degudament acreditades.
Donar resposta a situacions i necessitats dels infants i adolescents tutelats per la Generalitat que requereixen una especialització tècnica en la seva cura i atenció alternativa a la seva família d'origen amb la promoció de l'acolliment familiar.
a) L'estudi, la valoració, la preparació de famílies que hagin sol·licitat un acolliment familiar o una adopció.
b) La recerca de famílies acollidores o adoptives per al menor proposat.
c) L'acoblament del menor en la família acollidora mitjançant l'equip especialitzat.
d) El seguiment posterior del menor d'acord amb les directrius de l'òrgan competent.
e) La formació de les famílies acollidores.
f) La promoció de l'acolliment i/o de l'adopció.
g) La col·laboració en la gestió del finançament del servei prestat per famílies acollidores en la forma en què s'estableixi mitjançant conveni.
h) Les altres funcions que puguin ser encomanades per conveni, d'acord amb l'objecte i en el marc de la normativa vigent.
Menors desemparats, sota les funcions tutelars de l'Administració, que necessitin una família acollidora, ja sigui per formalitzar un acolliment familiar simple o un acolliment familiar preadoptiu.
Equip ICIF format per: psicòleg/oga o psicopedagog/a, treballador/a social.
Com a mínim 1 psicòleg/oga o psicopedagog/a, 1 treballador/a social.
Els requisits per accedir a aquest Servei són els següents: a) els establerts a l'article 8 del Decret 337/1995, de 28 de desembre, sobre l'acreditació i el funcionament de les institucions col·laboradores d'integració familiar i de les entitats col·laboradores d'adopció internacional; b) la resta de requisits d'accés establerts en l'ordenament jurídic vigent
1.2.1.8.1 Servei d'unitat convivencial d'acció educativa
Servei d'integració familiar especialitzat d'infants i adolescents que es porta a terme per persones, prèviament seleccionades i qualificades per la raó de la titulació, formació i experiència relacionades amb la infància i l'adolescència.
Donar resposta a situacions i necessitats que requereixen una especialització tècnica en la seva cura i atenció alternativa a la seva família d'origen.
Promoure, establir i aplicar mesures d'inserció social, personal, educativa i familiar.
Infants i adolescents en règim de guarda o tutela per part de l'Administració de la Generalitat de Catalunya, amb proposta d'acolliment familiar simple.
En habitatge amb servei comuns.
Professionals que tinguin una titulació, formació acadèmica i experiència en àmbits relacionats amb la infància i l'adolescència.
Cada 25 menors en UCAE comptaran amb el suport d'un/a educador/a social.
Els requisits per accedir a aquest Servei són els següents: a) els establerts d'acord en els articles 105 i següents, i 131 de la Llei 14/2010, de 27 de maig, dels drets i les oportunitats en la infància i l'adolescència; b) la resta de requisits d'accés establerts en l'ordenament jurídic vigent.
Servei social especialitzat d'atenció diürna adreçat a adolescents en situació o risc de desemparament o risc de patir-ne, que ofereix activitats dirigides d'habilitats socials i /o de caràcter formatiu prelaboral amb l'objectiu que assoleixin una millor preparació per a la vida adulta.
Es pot complementar amb atenció residencial, si escau.
Proporcionar als adolescents les eines i les habilitats personals imprescindibles per a la seva permanència o incorporació als sistemes de formació reglats i/o professionalitzats.
Director/a-coordinador/a (professional amb titulació universitària en l'àmbit de les ciències socials), educador/a social i integrador/a social, preferentment amb experiència en l'àmbit de la infància i l'adolescència en risc.
Un professional d'atenció directa com a mínim cada 10 usuaris.
Els requisits per accedir a aquest servei són els següents: a) desemparament del menor d'acord amb els articles 105 i següents de la Llei 14/2010, de 27 de maig, dels drets i les oportunitats en la infància i l'adolescència; b) situació de risc de desemparament considerat com a tal pels serveis bàsics d'atenció social i els serveis especialitzats en infància; b) la resta de requisits establerts en l'ordenament jurídic vigent.
Serveis residencials d'allotjament nocturn de curta durada de persones menors estrangeres nouvingudes no acompanyades, mentre es realitza la proposta més adequada.
Prestar la primera acollida nocturna a infants i adolescents pressumptament desemparats recentment arribats a Catalunya.
Realizar la valoració, la orientació i la prestació de suports.
Educadors/ores socials, preferentment amb experiència en l'àmbit de la infància i l'adolescència en risc.
Servei destinat a prevenir i/o pal·liar la situació de risc de joves entre 16 i 20 anys, tutelats/des i extutelats/des, procurant la seva integració sociolaboral, fomentant la seva autonomia i emancipació.
Donar resposta a situacions i necessitats que requereixen una especialització tècnica alternativa a un ingrés residencial.
Oferir un acompanyament educatiu durant el procés d'assoliment de l'autonomia personal donant suport i guia al jove en la recerca de recursos.
Joves tutelats/ades i extutelats/ades per l'Administració de la Generalitat de Catalunya.
Director/a responsable (professional amb titulació universitària en l'àmbit de les ciències socials), educador/a social, insertor/a laboral i/o integrador/a social i advocat/da, preferentment amb experiència en l'àmbit de la infància i l'adolescència en risc.
Els requisits per accedir a aquest servei són els següents: a) persona menor d'edat: articles 105 i següents de la Llei 14/2010, de 27 de maig, dels drets i les oportunitats en la infància i l'adolescència i article 4 del Decret 2/1997, de 7 de gener, pel qual s'aprova el Reglament dels menors desemparats i de l'adopció; b) en el cas dels majors d'edat: persones extutelats/des; c) la resta de requisits establerts en l'ordenament jurídic vigent..
Servei de suport consistent en la gestió i mediació per a l'adopció de menors en l'àmbit internacional.
Aquest servei pot ser realitzat per l'organisme públic competent de la Generalitat o per entitats col·laboradores públiques o privades sense ànim de lucre que obtinguin la corresponent acreditació.
Donar resposta a situacions i necessitats que requereixen una especialització tècnica.
Assessorar i informar als sol·licitants d'adopció internacional, seguint les instruccions de l'Institut Català de l'Acolliment i de l'Adopció i, en especial, sobre les especificitats a cada país i les conseqüències jurídiques que es poden produir a Catalunya.
Gestió i mediació per a l'adopció de menors en l'àmbit internacional.
Famílies sol·licitants d'adopció internacional.
Equip format per: advocat/da, psicòleg/oga o psicopedagog/a, treballador/a social.
Equip mínim de l'Entitat Col·laboradora d'Adopció Internacional: 1 advocat/da, 1 psicòleg/oga o psicopedagog/a, 1 treballador/a social.
Els que estableixi el Pla de qualitat previst en la Llei de serveis socials per a aquesta prestació i el que estableix l'article 7.6 del Decret 97/2001, de 3 d'abril, sobre l'acreditació i el funcionament de les entitats col·laboradores d'adopció internacional.
Els requisits per accedir a aquest servei són els següents: a) els establerts en els articles 13 a 17 del Decret 97/2001, de 3 d'abril, sobre l'acreditació i el funcionament de les entitats col·laboradores d'adopció internacional; b) article 3 de la Llei 13/97, de 19 de novembre, de creació de l'institut Català de l'Acolliment i l'Adopció; c) la resta de requisits d'accés establerts en l'ordenament jurídic vigent.
Servei que ofereix un espai de consulta, assessorament, orientació i intervenció individual i familiar per tractar dificultats puntuals que tenen a veure amb la integració dels infants al si de la seva família adoptiva.
Donar resposta a situacions i necessitats que requereixen una especialització tècnica, atesa la complexitat que comporta tot procès d'adopció, es posarà una atenció especial en les crisis que puguin aparèixer dins el marc de l'adopció.
Orientar i assessorar a famílies adoptives en les dificultats que expresen.
Aquest suport tècnic es farà des de l'especialització en temes d'adopció.
Famílies amb fills i filles adoptats.
Equip format per pedagog/a, psicòleg/oga, treballador/a social.
Els requisits per accedir a aquest servei són els següents: a) els establerts a l'article 3 de la Llei 13/1997, de 19 de novembre, de creació de l'Institut Català de l'Acolliment i de l'Adopció; b) article 8d del Decret 337/1995, de 28 de desembre, sobre l'acreditació i el funcionament de les institucions col·laboradores d'integració familiar i de les entitats col·laboradores d'adopció internacional; c) la resta de requisits d'accés establerts en l'ordenament jurídic vigent.
1.2.1.14 Servei del Telèfon de la Infància (Infància Respon)
Atenció telefònica permanent i gratuïta de trucades relatives preferentment a situacions de risc per infants i adolescents.
Informar, assessorar i orientar amb relació a qualsevol tipus de demanda que afecti la infància i l'adolescència.
Derivar a la Unitat de Detecció i Prevenció de Maltractament Infantil (UDEPMI) de la Direcció General d'Atenció a l'Infància i l'Adolescència les denuncies de maltractaments greus a menors per tal de donar una resposta immediata
Recepció i atenció de les trucades de ciutadans i professionals.
Professionals amb titulació universitària en l'àmbit de les ciències socials, preferentment amb experiència en l'àmbit de la infància i l'adolescència en risc.
Es disposarà de professionals suficients per a la prestació del servei en funció del nombre de trucades.
Els requisits per accedir a aquest servei són els següents: a) els establerts en l'Acord GOV/121/2007, de 16 d'octubre, pel qual s'estableix la Unitat de Detecció i Prevenció de Maltractament Infantil (UDEPMI); b) per connectar amb el Telèfon de la Infància cal marcar el número gratuït 900 300 777 el qual està vinculat directament a la Unitat de Detecció i Prevenció del Maltractament Infantil (UDEPMI); c) la resta de requisits d'accés establerts en l'ordenament jurídic vigent.
Servei de valoració de maltractaments infantils.
Aquest servei es presta des dels Equips de Valoració de Maltractaments Infantils (EVAMI), integrats per psicòleg/oga i treballador/a social.
Aquests equips assessoren, valoren i informen els casos de maltractaments o sospita de maltractaments notificats a l'organisme competent des de l'àmbit sanitari.
Donar resposta a situacions que requereixen una especialització tècnica en la valoració del maltractament infantil detectat des de l'àmbit sanitari i fer la proposta administrativa corresponent.
Fer avaluacions especialitzades que no es poden abordar des d'un servei social bàsic, a partir dels corresponents informes de derivació de la Direcció General d'Atenció a la Infància i l'Adolescència.
Menors d'edat amb maltractament infantil sever detectats des de l'àmbit sanitari i que interessa una actuació immediata de protecció.
Equip format per psicòleg/oga, treballador/a social, preferentment amb experiència en l'àmbit de la infància i l'adolescència en risc.
Equip de 2 professionals permanentment a cada servei territorial d'Atenció a la Infància i l'Adolescència.
Els requisits per accedir a aquest servei són els següents: a) els establerts en la Llei 14/2010, de 27 de maig, dels drets i les oportunitats en la infància i l'adolescència i en el Decret 2/1997, de 7 de gener, pel qual s'aprova el Reglament de protecció dels menors desemparats i de l'adopció; b) la resta de requisits d'accés establerts en l'ordenament jurídic vigent.
El servei ofereix un conjunt d'actuacions dirigides a valorar, orientar i coordinar els suports necessaris per oferir una atenció integral per a la prevenció de la dependència.
Prevenir l'aparició o l'agreujament de malalties o discapacitats i de les seves seqüeles, mitjançant el desenvolupament coordinat, entre els serveis socials i de salut, d'actuacions de promoció de condicions de vida saludables, programes específics de caràcter preventiu i de rehabilitació dirigits a les persones grans i persones amb discapacitat i als qui es veuen afectats per processos d'alta dependència i/o complexitat assistencial.
Les funcions que s'estableixin en la normativa reguladora corresponent.
Els requisits per accedir a aquest servei són els següents: a) l'existència de situació de necessitat, d'acord amb la normativa reguladora del servei; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) la residència en un municipi de Catalunya; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) la resta de requisits d'accés establerts en l'ordenament jurídic vigent.
Servei format per equips multidisciplinaris, la missió dels quals serà la realització de la valoració de la dependència, d'acord amb els barems aprovats per la Llei 39/2006, amb l'assessorament expert que asseguri la qualitat de la mateixa.
Valoració tècnica de la dependència i emissió de proposta de grau i nivell de dependència.
Recepció i gestió de les demandes de valoració (requeriments de documentació, agenda i gestió d'incidències).
Valoració del grau de dependència al domicili i de les revisions de grau per modificació de la situació.
Fer dictàmens-proposta per emetre la resolució de grau.
Informació i orientació a la persona sobre procés de reconeixement.
Equip de valoradors amb formació de base preferent: infermer/a, terapeuta ocupacional, fisioterapeuta, treballador/a social, psicòleg/loga.
Equip consultor (amb temps de dedicació parcial): metge/ssa, psicòleg/loga, treballador/a social.
1 equip de valoració per cada 350.000 habitants aproximadament.
Per cada 5 valoradors hi haurà 0,5 metge/ssa, 0,3 psicòleg/loga, 0,3 treballador/a social.
Els requisits per accedir a aquest servei són els següents: a) la residència en un municipi de Catalunya i, si és el cas, el requisit de residència establert en la Llei 39/2006, de 14 de desembre; b) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; c) en el supòsit de revisió de la situació de dependència, l'acreditació de la mateixa, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; d) la resta de requisits d'accés establerts en l'ordenament jurídic vigent.
Servei complementari de suport als serveis socials d'atenció especialitzada a persones amb discapacitat o dependència, consistent en la prestació d'un sistema de transport adaptat al grau de necessitat de suport de les possibles persones usuàries.
Possibilitar l'accés a les persones amb discapacitat o dependència als serveis socials d'atenció especialitzada o aquells altres que permetin garantir la seva integració.
Trasllat als serveis socials especialitzats o aquells altres que permetin garantir la integració de les persones usuàries.
Centre que ofereix un servei d'informació i orientació en aspectes relacionats amb la promoció de l'autonomia personal en les activitats de la vida diària i la relació amb l'entorn.
Assessorar, informar i orientar a les persones en situació de dependència, en ajudes tècniques, accessibilitat i comunicació per aconseguir la millora en l'autonomia personal.
Assessorar en els àmbits d'actuació següents: ajudes tècniques, accessibilitat i comunicació.
Participar en activitats d'innovació i desenvolupament en l'àmbit de l'autonomia personal.
Innovació i desenvolupament en l'autonomia personal.
Dependència i persones amb discapacitat.
Equip interdisciplinari especialitzat.
Servei d'acolliment diürn que dóna suport a les persones grans que necessiten organització, supervisió i assistència en les activitats de la vida diària i complementen l'atenció pròpia de l'entorn familiar.
Afavorir la recuperació i el manteniment de l'autonomia personal i social, mantenint la persona en el seu entorn personal, social i familiar en les millors condicions i proporcionar suport a les famílies en l'atenció a les persones grans dependents.
Readaptació funcional y social.
Recuperació dels hàbits d'autonomia.
Suport personal, social i familiar.
Seguiment i prevenció de les alteracions de la salut.
Director/a responsable (professional amb titulació universitària, preferentment en l'àmbit de les ciències socials i de la salut), responsable higienicosanitari (metge/essa, infermer/a) i personal d'atenció directa: professionals amb titulació adient per donar atenció geriàtrica, animació sociocultural, teràpia ocupacional, fisioteràpia, atenció sanitària, psicològica i social.
Personal d'atenció directa en una proporció no inferior al 0,15, garantint l'atenció directa continuada durant les hores que es presta el servei.
Els requisits per accedir a aquest servei són els següents: a) l'acreditació de la situació de necessitat, d'acord amb el que preveuen els articles 2, 3 i 7 del Decret 182/2003, de 22 de juliol, de regulació dels serveis d'acolliment diürn de centre de dia per a gent gran; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya i, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/432/2007, de 22 de novembre; g) la resta de requisits d'accés establerts en l'ordenament jurídic vigent.
Servei d'atenció a les persones grans en l'àmbit rural, en el seu entorn habitual, que facilita els serveis assistencials ambulatoris, de forma continuada i integral, d'acord amb les necessitats de la persona gran pel desenvolupament de les activitats quotidianes, i per a la prevenció i l'assistència en les diferents etapes d'evolució cap a la dependència.
Garantir la continuïtat en el desenvolupament de les activitats habituals de la persona gran en el seu entorn immediat de caràcter rural, des d'una organització comuna i comptant amb els serveis especialitzats existents en el territori.
Integrar, en una estructura organitzativa única, els serveis d'atenció domiciliària i els serveis ambulatoris de caràcter bàsic.
Disposar d'espais d'acollida i atenció específics destinats al compliment de les seves finalitats.
Realitzar l'avaluació inicial de l'usuari, i elaborar el pla individual d'atenció.
Oferir com a servei bàsic el suport al desenvolupament de les activitats bàsiques de la vida diària.
En establiment i mitjançant intervenció de professionals.
El servei disposarà d'un professional responsable, i del personal d'atenció directa necessari per donar atenció geriàtrica, entre els quals, treballador/a familiar, auxiliar de geriatria o d'altres professionals amb la titulació adient per prestar les funcions corresponents.
El servei haurà de garantir la presència física d'almenys un professional d'atenció geriàtrica durant les hores de prestació del servei.
Els requisits per accedir a aquest servei són els següents: a) l'acreditació de la situació de necessitat, d'acord amb allò establert per la normativa específica del servei; b) el requisit d'edat establert en aquesta disposició; c) la residència en un municipi de Catalunya d'àmbit rural, d'acord amb la normativa reguladora específica; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) si és el cas, l'abonament del preu públic, d'acord amb el Decret 394/1996, de 12 de desembre; f) la resta de requisits d'accés establerts en l'ordenament jurídic vigent.
Servei d'acolliment residencial de caràcter temporal o permanent per a persones grans que vulguin ingressar-hi.
Facilitar a les persones grans amb un grau d'autonomia suficient per les activitats de la vida diària i que requereixen determinat nivell d'organització i suport personal, un entorn substitutori de la llar.
Director/a responsable (professional amb titulació universitària, preferentment en l'àmbit de les ciències socials i de la salut), responsable higienicosanitari (metge/essa, infermer/a) i personal per a la prestació de les funcions d'allotjament, manutenció, acolliment i convivència i suport personal.
Disposar d'1 responsable de la direcció tècnica del servei i de personal suficient per a la prestació adequada de les funcions esmentades, en una proporció persona/atès no inferior al 0,25.
També es comptarà amb el suport d'un responsable higienicosanitari.
Els requisits per accedir a aquest servei són els següents: a) l'acreditació de la situació de necessitat, d'acord amb allò establert en els articles 3, 4, 5, 6 i 7 i l'Annex de l'Ordre BEF/468/2003, de 10 de novembre; b) el requisit d'edat establert en aquesta disposició; c) la residència en un municipi de Catalunya, almenys dos anys abans de la data de presentació de sol·licitud, d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) si és el cas, l'abonament del preu públic, d'acord amb el Decret 394/1996, de 12 de desembre; f) la resta de requisits d'accés establerts en l'ordenament jurídic vigent.
Director/a tècnic/a en els serveis residencials de més de 50 places serà d'un mínim de 30 hores setmanals o proporció equivalent.
Nivell baix de dependència per a les activitats de la vida diària: atenció directa 0,28/indirecta 0,12, amb la distribució del personal d'atenció directa següent: auxiliar de gerontologia, 420 hores/any per persona usuària; infermer/a, 37 hores/any per persona usuària; educador/a social, 17 hores/any per persona usuària; fisioterapeuta, 17 hores/any per persona usuària; treballador/a social, 17 hores/any per persona usuària.
Els requisits per accedir a aquest servei són els següents: a) l'acreditació de la situació de necessitat, d'acord amb allò establert en els articles 3, 4, 5, 6 i 7 i l'Annex de l'Ordre BEF/468/2003, de 10 de novembre; b) el requisit d'edat establert en aquesta disposició; c) la residència en un municipi de Catalunya, almenys dos anys abans de la data de presentació de sol·licitud, i, si és el cas, el requisit de residència establert en la Llei 39/2006, de 14 de desembre; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/432/2007, de 22 de novembre; f) la resta de requisits d'accés establerts en l'ordenament jurídic vigent.
Nivell mitjà de dependència per a les activitats de la vida diària: atenció directa 0,34/indirecta 0,12, amb la distribució del personal següent: auxiliar de gerontologia, 450 hores/any per persona usuària; infermer/a, 60 hores/any per persona usuària; terapeuta ocupacional, 5 hores/any per persona usuària; educador/a social, 17 hores/any per persona usuària; fisioterapeuta, 35 hores/any per persona usuària; treballador/a social, 17 hores/any per persona usuària; psicòleg/oga, 17 hores/any per persona usuària; metge/essa, 10 hores/any per persona usuària.
Els requisits per accedir a aquest servei són els següents: a) l'acreditació de la situació de necessitat, d'acord amb allò establert en els articles 3, 4, 5, 6 i 7 i l'Annex de l'Ordre BEF/468/2003, de 10 de novembre; b) si és el cas, l'acreditació de la situació de dependència, Grau II, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya, almenys dos anys abans de la data de presentació de sol·licitud, i, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/432/2007, de 22 de novembre; g) la resta de requisits d'accés establerts en l'ordenament jurídic vigent f) la resta de requisits d'accés establerts en l'ordenament jurídic vigent.
Nivell alt de dependència per a les activitats de la vida diària: atenció directa 0,42/indirecta 0,12, amb la distribució del personal següent: auxiliar de gerontologia, 580 hores/any per persona usuària; infermer/a, 70 hores/any per persona usuària; terapeuta ocupacional, 17 hores/any per persona usuària; educador/a social, 17 hores/any per persona usuària; fisioterapeuta, 35 hores/any per persona usuària; treballador/a social, 17 hores/any per persona usuària; psicòleg/oga, 17 hores/any per persona usuària; metge/essa, 10 hores/any per persona usuària.
Els requisits per accedir a aquest servei són els següents: a) l'acreditació de la situació de necessitat, d'acord amb allò establert en els articles 3, 4, 5, 6 i 7 i l'Annex de l'Ordre BEF/468/2003, de 10 de novembre; b) si és el cas, l'acreditació de la situació de dependència, Grau III, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya, almenys dos anys abans de la data de presentació de sol·licitud, i, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/432/2007, de 22 de novembre; g) la resta de requisits d'accés establerts en l'ordenament jurídic vigent.
Establiment que es compon d'un conjunt d'habitatges, reduïts o complets, en número variable i amb estances d'ús comú.
Ofereixen un servei d'acolliment alternatiu a persones grans autònomes, les circumstàncies sociofamiliars de les quals no els permeten romandre en la pròpia llar.
Dotar a les persones grans d'un habitatge adequat i practicable el qual afavoreix la màxima independència personal, constitueix el domicili habitual i afavoreix la vida comunitària i la integració social.
Complementàriament es poden oferir serveis com: bugaderia, higiene de l'habitatge i altres.
Director/a responsable (professional amb titulació universitària, preferentment en l'àmbit de les ciències socials i de la salut), treballador/a social, i conserge i/o servei de teleassistència.
Disposar del personal necessari per les tasques del director/a tècnic/a, del treball social, i d'1 conserge, el/la qual juntament amb el servei de teleassistència, cobreixen les 24 h.
Els requisits per accedir a aquest servei són els següents: a) l'acreditació de la situació de necessitat, d'acord amb allò establert en els articles 3, 4, 5, 6 i 7 i l'Annex de l'Ordre BEF/468/2003, de 10 de novembre; b) el requisit d'edat establert en aquesta disposició; c) la residència en un municipi de Catalunya, almenys dos anys abans de la data de presentació de sol·licitud; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) si és el cas, l'abonament del preu públic, d'acord amb el Decret 394/1996, de 12 de desembre; f) la resta de requisits d'accés establerts en l'ordenament jurídic vigent.
Servei d'acolliment de persones grans, en el domicili d'una persona o família, que no tinguin relació de parentiu, garantint la convivència mútua, la salut, la seguretat i el benestar físic i psíquic.
Els requisits per accedir a aquest servei són els següents: a) els establerts en el Decret 284/1996, de 23 de juliol, de regulació del sistema català de serveis socials; b) la resta de requisits d'accés establerts en l'ordenament jurídic vigent.
Servei dut a terme per persones jurídiques sense ànim de lucre, dedicades a la protecció de les persones grans incapacitades judicialment o protegides per càrrecs tutelars designats judicialment.
Persones grans incapacitades legalment o protegides per càrrecs tutelars designats judicialment.
A partir de 65 anys i menys de 65 anys amb malalties neurodegeneratives.
Servei prestat a les persones majors de 65 anys en situació de dependència que estiguin ateses en centres sociosanitaris de llarga estada.
Donar suport a l'acolliment i manutenció de les persones grans, majors de 65 anys, ateses i garantir el suport al desenvolupament de les activitats de la vida diària dirigides a la prevenció i contenció del deteriorament físic i psíquic, afavorint l'autonomia personal i la integració social.
Serveis substitutoris de la llar.
Persones amb dependència que per la seva situació física, psíquica o mental necessitin una alta intensitat d'atenció sanitària.
Servei prestat a les persones majors de 65 anys en situació de dependència que estiguin ateses en hospitals de dia.
Garantir el suport al desenvolupament de les activitats de la vida diària dirigides a la prevenció i contenció del deteriorament físic i psíquic, afavorint l'autonomia personal i manteniment de la persona en el seu entorn personal i familiar.
Coordinació i col·laboració amb la resta de recursos sanitaris, socials i sociosanitaris.
Persones amb dependència que per la seva situació física o psíquica necessitin una alta intensitat d'atenció sanitària.
Amb servei de menjador: 8,13 euros/estada.
Amb servei de menjador: 3,66 euros/estada.
Amb servei de menjador: 4,47 euros/estada.
Servei prestat a persones amb dependència que estiguin ateses en centres de llarga estada psiquiàtrica.
Donar suport a l'acolliment i manutenció de les persones amb dependència ateses.
Garantir el suport al desenvolupament de les activitats de la vida diària dirigides a la prevenció i contenció del deteriorament psíquic, afavorint l'autonomia personal i la integració social.
Serveis substitutoris de la llar
Persones amb dependència que per la seva situació psíquica o mental necessitin una alta intensitat d'atenció sanitària.
Servei que incideix en els trastorns del desenvolupament infantil i les situacions de risc que puguin provocar-los.
El servei ofereix un conjunt d'actuacions de caire preventiu, de detecció, de diagnòstic i d'intervenció terapèutica, de caràcter interdisciplinar, que s'estén, en un sentit ampli, des del moment de la concepció fins que l'infant compleix els sis anys, abastant, per tant, l'etapa prenatal, perinatal, postnatal i petita infància.
Atendre la població infantil des de la concepció fins que l'infant compleixi els sis anys pel que fa a la prevenció, la detecció, el diagnòstic i el tractament dels trastorns del desenvolupament o les situacions de risc de patir-los.
Realitzar un diagnòstic interdisciplinar: funcional, sindròmic i etiològic del desenvolupament de l'infant, de la situació familiar i de l'entorn.
Efectuar l'avaluació continuada del desenvolupament de l'infant.
Fer la intervenció terapèutica interdisciplinària a l'infant i al seu entorn immediat de forma ambulatòria i periòdica.
Col·laborar i cooperar amb els serveis socials, sanitaris, educatius i altres que desenvolupin tasques a nivell de prevenció i detecció precoç dels trastorns de desenvolupament i situacions de risc en la població infantil fins als sis anys.
Orientar les famílies fent l'assessorament i suport als pares o tutors en els continguts que li siguin propis.
Orientar els professionals de l'educació infantil en les etapes de 0 a 3 anys i de 3 a 6 anys pel que fa als trastorns del desenvolupament.
Infants amb trastorns en el desenvolupament o amb risc de patir-los
Metge/essa neuropediatre/a, o de manera transitòria o excepcional metge/essa amb formació acreditada de pediatria o de neuropediatria; psicòleg/loga clínic, o psicòleg/loga amb formació acreditada en desenvolupament infantil; fisioterapeuta; logopeda; treballador/a social.
Les figures professionals de psicomotricista i pedagog/a, tot i no ser obligatòries, són recomanables atès el ventall d'edat dels infants atesos.
Es garantiran professionals terapeutes suficients per tal que la freqüència assistencial mitjana en l'atenció dels infants quedi situada entre 0,8 i 1,2 hores setmanals.
Centres de desenvolupament infantil i atenció precoç.
Els requisits per accedir a aquest servei són els següents: a) l'acreditació de la situació de necessitat, d'acord amb els articles 4 i 5 del Decret 261/2003, de 21 d'octubre, pel qual es regulen els serveis d'atenció precoç; b) el requisit d'edat establert en aquesta disposició; c) la residència habitual en un municipi de Catalunya; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) la resta de requisits d'accés establerts en l'ordenament jurídic vigent.
Servei on la persona usuària s'adreça, derivada generalment pels serveis bàsics d'atenció social, per rebre orientació especialitzada en atenció en base a les seves característiques i necessitats.
Aquests serveis estan organitzats en unitats tècniques regionals i depenen dels Equips de Valoració i Orientació (EVO) i dels Centre d'Atenció al Disminuït (CAD).
Donar informació-orientació especialitzada a les persones que s'adrecen al servei, mitjançant centres de referència.
Adreçar al Servei de Valoració a les persones que ho sol·licitin o que ho necessitin.
Coordinació amb altres serveis socials bàsics o especialitzats.
Donar a conèixer a la persona usuària, a la seva família o al seu representant legal les possibilitats d'accés a altres serveis socials.
Valoració de la idoneïtat d'una persona respecte a la demanda d'equipament.
Disposar de dades suficients per poder planificar i per tenir un coneixement sobre les demandes.
Persones amb discapacitat intel·lectual, física o sensorial, les seves famílies o qui las representi legalment.
Treballador/a social i/o altre personal tècnic coneixedor de l'àmbit i dels recursos existents.
Servei que es presta mitjançant la intervenció dels equips multiprofessionals de Valoració i Orientació de persones amb discapacitat (EVO), que té per finalitat emetre dictàmens tecnicofacultatius de les circumstàncies físiques, mentals i socials de les persones que ho necessitin a efectes de la declaració de beneficiari/ària de les prestacions econòmiques o de serveis, que puguin correspondre a les persones amb discapacitats físiques, intel·lectuals i sensorials.
Són els òrgans titulars de la funció pública del reconeixement de la condició legal de discapacitats.
Valoració pel reconeixement de la condició legal de persona amb discapacitat i per a l'accés a altres prestacions, coordinació i suport tècnic.
Emetre els dictàmens tècnicofacultatius que es derivin del reconeixement de la condició legal de persona amb discapacitat i tots els dictàmens perceptius necessaris per a altres prestacions.
Proposta d'assignació de prestacions i/o ingressos a serveis.
Emissió de certificats d'aptituds de treball i per a l'ingrés a centres ocupacionals o centres especials de treball.
Director/a responsable (professional amb titulació universitària), metge/essa, psicòleg/loga, treballador/a social.
Servei d'acolliment diürn que presta atenció especialitzada a persones amb greus discapacitats intel·lectuals.
Director/a responsable (professional amb titulació universitària, preferentment en l'àmbit de les ciències socials i de la salut), responsable higienicosanitari (metge/essa, infermer/a), terapeuta ocupacional, fisioterapeuta, psicòleg/loga i monitor especialitzat.
Servei que ofereix orientació i suport a les persones amb discapacitat psíquica amb necessitats de suport que viuen soles, en parella o bé conviuen amb altres persones (amb un nombre de quatre màxim), i que, en alguns aspectes, plantegen necessitats o tenen carències que no poden satisfer per a elles mateixes.
La tinència de la llar pot correspondre a la pròpia persona usuària o a una de les persones usuàries o a l'entitat prestadora del servei.
Director/a responsable, psicòleg/loga o pedagog/a o psicopedagog/a, educador/a social, treballador/a social.
Haurà de disposar d'un equip de professionals format, com a mínim, per un/a psicòleg/loga o pedagog/a, un/a treballador/a social i un/a educador/a; i es garantirà una atenció mitjana per persona usuària que no serà inferior a 14 hores setmanals en còmput mensual.
1.2.6.2.3.1 Servei de llar amb suport per a persones amb discapacitat intel·lectual amb necessitat de suport intermitent
Servei que es desenvolupa en l'estructura física d'un habitatge ordinari que constitueix el domicili habitual de les persones que l'habiten quan les seves circumstàncies personals, socials i familiars facin aconsellable un suport intermitent, d'acord amb l'establert al Decret 318/2006, de 25 de juliol, dels serveis d'acolliment residencial per a persones amb discapacitat.
Servei d'acolliment residencial de caràcter temporal o permanent que té una funció substitutòria de la llar adequat per acollir a persones amb discapacitat psíquica amb necessitat de suport intermitent, d'acord amb l'establert al Decret 318/2006, de 25 de juliol, dels serveis d'acolliment residencial per a persones amb discapacitat.
Es disposarà d'una atenció global, mínima, de personal d'atenció directa de 912 hores/usuari/any per a la provisió del suport limitat.
1.2.6.2.3.2.3 Servei de llar residència temporal o permanent per a persones amb discapacitat intel·lectual amb necessitat de suport limitat (trastorns de conducta)
Es disposarà d'una atenció global, mínima, de personal d'atenció directa de 963 hores/usuari/any per qualsevol d'aquests suports, quan a més requereixin d'especial atenció per problemes de salut mental, comportament, o envelliment.
Es disposarà d'una atenció global, mínima, de personal d'atenció directa de 963 hores/usuari/any.
1.2.6.2.3.2.5 Servei de llar residència temporal o permanent per a persones amb discapacitat intel·lectual amb necessitat de suport extens (trastorns de conducta)
Es disposarà d'una atenció global, mínima, de personal d'atenció directa de 1.079 hores/usuari/any per la provisió del suport intermitent.
Aquest nivell de suport fa referència a les persones amb discapacitat intel·lectual que requereixen un suport intermitent i limitat en les àrees d'habilitat adaptativa, però que, a causa de presentar trastorns de comportament greus, requereixen un suport extens.
Servei d'acolliment residencial de caràcter temporal o permanent que té una funció substitutòria de la llar adequat per acollir a persones amb discapacitat psíquica amb necessitat de suport generalitzat, d'acord amb el que estableix el Decret 318/2006, de 25 de juliol, dels serveis d'acolliment residencial per a persones amb discapacitat.
Es disposarà d'una atenció global, mínima, de personal d'atenció directa de 977 hores/usuari/any.
Resta de professionals, el còmput anual d'hores de cadascun es distribuirà uniformement.
1.2.6.2.3.3.2 Servei de centre residencial temporal o permanent per a persones amb discapacitat intel·lectual amb necessitat de suport extens (trastorns de conducta)
1.462 hores/usuari/any, amb la següent distribució: director/a tècnic, 1/30; treballador/a social, 1/240; psicòleg/oga o pedagog/a, 1/30; psiquiatre/a o neuròleg/òloga, 1/120; metge/ssa generalista, 1/300; auxiliars i tècnics/ques per a l'atenció personal de dia, 1/5; auxiliars i tècnics/ques per a l'atenció personal de nit, 1/15; infermer/a, 1/30.
Resta de professionals, el còmput anual d'hores de cadascun/a es distribuirà uniformement.
1.514 hores/usuari/any, amb la següent distribució: director/a tècnic/a, 1/60; treballador/a social, 1/240; psicòleg/oga o pedagog/a, 1/30; psiquiatre/a o neuròleg/òloga, 1/120; metge/essa generalista, 1/240; auxiliars i tècnics/ques per a l'atenció personal de dia, 1/4,5; auxiliars i tècnics/ques per a l'atenció personal de nit, 1/20; infermer/a, 1/30.
Servei dirigit a facilitar als seus destinataris una atenció diürna de tipus rehabilitador per tal que puguin assolir, dins les possibilitats de cada usuari/ària, la seva màxima integració social i laboral.
Director/a responsable (professional amb titulació universitària, preferentment en l'àmbit de les ciències socials i de la salut), monitor/a, terapeuta ocupacional o educador/a social, psicòleg/loga o pedagog/a, treballador/a social i personal especialitzat en la realització dels programes individuals de rehabilitació.
Monitor/a especialitzat, terapeuta ocupacional o educador/a social: 1 per cada 8 usuaris/es; psicòleg/loga o pedagog/a: 1 jornada completa cada 40 usuaris/es (l'atenció d'un/a d'aquests/es professionals s'ha de mantenir també quan el centre no arribi a aquell nombre d'usuaris/es, si bé en jornada proporcional a les hores globals d'estada dels/de les usuaris/es, per sobre dels 40 usuaris/es s'incrementarà proporcionalment també la presència dels tècnics/ques esmentats/des); treballador/a social: 1 per cada 80 usuaris/es.
Servei dirigit a facilitar als/a les seus/ves destinataris/es una atenció diürna de tipus rehabilitador per tal que puguin assolir, dins les possibilitats de cada usuari/a, la seva màxima integració social i laboral.
Director/a responsable (professional amb titulació universitària, preferentment en l'àmbit de les ciències socials i de la salut), monitor/a, auxiliar de monitor/a, terapeuta ocupacional o educador/a social, psicòleg/loga o pedagog/a, treballador/a social.
Monitor/a especialitzat, terapeuta ocupacional o educador/a social: 1 per cada 8 usuaris/es; auxiliar de monitor/a (quan el centre atengui persones amb una necessitat de contenció major, s'haurà d'incrementar el personal en un/a auxiliar de monitor/a per a cada 8 usuaris/es atesos/es en les condicions esmentades); psicòleg/loga o pedagog/a 1 jornada completa cada 40 usuaris/es (l'atenció d'un/a d'aquests/es professionals s'ha de mantenir també quan el centre no arribi a aquell nombre d'usuaris/es, si bé en jornada proporcional a les hores globals d'estada dels usuaris/es, per sobre dels 40 usuaris/es s'incrementarà proporcionalment també la presència dels/de les tècnics/ques esmentats/des); treballador/a social: 1 per cada 80 usuaris/es.
Servei dirigit a facilitar als/a les seus/ves destinataris/es una atenció diürna de tipus rehabilitador per tal que puguin assolir, dins les possibilitats de cada usuari/a, la seva màxima integració laboral.
Psicòleg/loga, treballador/a social, monitor/a.
La dedicació d'aquest tipus de professional s'haurà d'incrementar proporcionalment per cada fracció corresponent a tres usuaris/es més.
Els requisits per accedir a aquest servei són els següents: a) l'acreditació de la situació de necessitat, d'acord amb el que preveuen els articles 2 i 4 i la disposició addicional 1a del Decret 336/1995, de 28 de desembre, pel qual es regula el Servei Ocupacional d'Inserció en els centres ocupacionals per a persones amb disminució; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya i, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/432/2007, de 22 de novembre; g) la resta de requisits d'accés establerts en l'ordenament jurídic vigent.
1.2.6.2.5 Servei de temps lliure per a persones per a persones amb discapacitat intel·lectual
Servei dedicat a fer activitats de temps lliure per a persones amb discapacitat, promoguts per entitats jurídiques
Potenciar la integració social de les persones amb discapacitat per mitjà de la promoció d'activitats de caràcter cultural, convivencial, d'esplai, de vacances, etc.
Informació, orientació i suport en aquest àmbit.
Activitats socioculturals, recreatives, de lleure i de manteniment.
Captació de voluntariat en aquest àmbit.
Sensibilització, promoció i suport personal i social.
Monitor/a, auxiliar de monitor/a, tècnic/a en l'àmbit del lleure
Els requisits per accedir a aquest servei són els següents: a) l'acreditació de la situació de necessitat, d'acord amb la normativa reguladora del servei; b) la residència en un municipi de Catalunya; c) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; d) la resta de requisits d'accés establerts en l'ordenament jurídic vigent
Servei dut a terme per persones jurídiques sense ànim de lucre, dedicades a la protecció de les persones amb discapacitat intel·lectual incapacitades judicialment o protegides per càrrecs tutelars designats judicialment.
Persones amb discapacitat intel·lectual incapacitades legalment o protegides per càrrecs tutelars designats judicialment.
Servei d'acolliment diürn que presta atenció especialitzada a persones amb greus discapacitats físiques.
Director/a responsable (professional amb titulació universitària, preferentment en l'àmbit de les ciències socials i de la salut), responsable higienicosanitari (metge/essa, infermer/a), terapeuta ocupacional, fisioterapeuta, psicòleg, monitor/a especialitzat.
Servei que ofereix orientació i suport a les persones amb discapacitat física i/o persones sordcegues amb necessitats de suport que viuen soles, en parella o bé conviuen amb altres persones (amb un nombre de quatre màxim), i que, en alguns aspectes, plantegen necessitats o tenen carències que no poden satisfer per a elles mateixes.
Director/a responsable, educador/a social, psicòleg/a o pedagog/a o psicopedagog/a, treballador/a social.
Haurà de disposar d'un equip de professionals format, com a mínim, per un/a Psicòleg/loga o pedagog/a, un/a treballador/a social i un/a educador/a; i es garantirà una atenció mitjana per persona usuària que no serà inferior a 14 hores setmanals en còmput mensual.
Servei que es desenvolupa en l'estructura física d'un habitatge ordinari que constitueix el domicili habitual de les persones que l'habiten quan les seves circumstàncies personals, socials i familiars facin aconsellable un suport intermitent, d'acord amb el que estableix el Decret 318/2006, de 25 de juliol, dels serveis d'acolliment residencial per a persones amb discapacitat.
Es disposarà d'una atenció directa mínima de 430 hores/usuari/any per a la provisió del suport intermitent.
Servei d'acolliment residencial de caràcter temporal o permanent que té una funció substitutòria de la llar adequat per acollir a persones amb discapacitat física, amb necessitat de suport intermitent, d'acord amb el que estableix el Decret 318/2006, de 25 de juliol, dels serveis d'acolliment residencial per a persones amb discapacitat.
Es disposarà d'una atenció directa mínima de 430 hores/usuari/any per la provisió del suport intermitent.
Servei d'acolliment residencial de caràcter temporal o permanent que té una funció substitutòria de la llar adequat per acollir a persones amb discapacitat física, amb necessitat de suport limitat, d'acord amb el que estableix el Decret 318/2006, de 25 de juliol, dels serveis d'acolliment residencial per a persones amb discapacitat.
Es disposarà d'una atenció directa mínima de 1.032 hores/usuari/any per a la provisió del suport limitat.
1.2.6.3.3.3.1 Servei de centre residencial temporal o permanent per a persones amb discapacitat física amb necessitat de suport extens
Servei d'acolliment residencial de caràcter temporal o permanent que té una funció substitutòria de la llar, adequats per acollir a persones amb discapacitat física amb una necessitat de suport extens, d'acord amb el que estableix el Decret 318/2006, de 25 de juliol, dels serveis d'acolliment residencial per a persones amb discapacitat.
Suport extens: 1.170 hores/usuari/any, amb la següent distribució: director/a responsable, 1/60; treballador/a social, 1/120; fisioterapeuta, 1/60; neuròleg/loga o psiquiatre/a, 1/480; metge/essa generalista, 1/240; infermer/a, 1/60; auxiliars i tècnics/ques per a l'atenció personal de dia, 1/5; auxiliars i tècnics/ques per a l'atenció personal de nit, 1/30.
Servei d'acolliment residencial de caràcter temporal o permanent que té una funció substitutòria de la llar, adequats per acollir a persones amb discapacitat física amb una necessitat de suport generalitzat, d'acord amb el que estableix el Decret 318/2006, de 25 de juliol, dels serveis d'acolliment residencial per a persones amb discapacitat.
Suport generalitzat amb problemes de salut o mentals afegits: 1.496 hores/usuari/any, amb la següent distribució: director/a responsable, 1/60; treballador/a social, 1/120; fisioterapeuta, 1/60; neuròleg/loga o psiquiatre/a, 1/240; metge/essa generalista, 1/240; infermer/a, 1/30; auxiliars i tècnics/ques per a l'atenció personal de dia, 1/5; auxiliars i tècnics/ques per a l'atenció personal de nit, 1/15.
Director/a responsable (professional amb titulació universitària, preferentment en l'àmbit de les ciències socials i de la salut), monitor/a especialitzat/da, terapeuta ocupacional o educador/a social, psicòleg/loga o pedagog/a, treballador/a social, personal especialitzat en la realització dels programes individuals de rehabilitació.
Monitor/a especialitzat, terapeuta ocupacional o educador/a social: 1 per cada 8 usuaris/es; psicòleg/loga o pedagog/a: 1 a jornada completa cada 40 usuaris/es (l'atenció d'un/a d'aquests/es professionals s'ha de mantenir també quan el centre no arribi a aquell nombre d'usuaris/es si bé en jornada proporcional a les hores globals d'estada dels usuaris/es, per sobre dels 40 usuaris/es s'incrementarà proporcionalment també la presència dels tècnics/ques esmentats); treballador/a social 1 per cada 80 usuaris/es.
Director/a responsable (professional amb titulació universitària, preferentment en l'àmbit de les ciències socials i de la salut), monitor/a especialitzat, auxiliar de monitor/a, terapeuta ocupacional o educador/a social, psicòleg/loga o pedagog/a, treballador/a social.
Monitor/a especialitzat, terapeuta ocupacional o educador/a social: 1 per cada 8 usuaris/es; auxiliar de monitor/a (quan el centre ocupacional atengui persones amb greus discapacitats físiques, amb el grau que es determini segons el barem establert, s'haurà d'incrementar el personal en 1 auxiliar de monitor/a per a cada 8 atesos en les condicions esmentades); psicòleg/loga o pedagog/a 1 a jornada completa cada 40 usuaris/es (l'atenció d'un/a d'aquests/es professionals s'ha de mantenir també quan el centre no arribi a aquell nombre d'usuaris/es si bé en jornada proporcional a les hores globals d'estada dels usuaris/es, per sobre dels 40 usuaris/es s'incrementarà proporcionalment també la presència dels tècnics/ques esmentats); treballador/a social: 1 per cada 80 usuaris/es.
Servei dirigit a facilitar als/a les seus/ves destinataris/es una atenció diürna de tipus rehabilitador per tal que puguin assolir, dins les possibilitats de cada usuari/a, la seva màxima integració laboral
Psicòleg/loga, treballador/a social, monitor/a
La dedicació d'aquest tipus de professional s'haurà d'incrementar proporcionalment per cada fracció corresponent a 3 usuaris/es més
Els requisits per accedir a aquest servei són els següents: a) l'acreditació de la situació de necessitat, d'acord amb el que preveuen els articles 2 i 4 i la disposició addicional 1a del Decret 336/1995, de 28 de desembre, pel qual es regula el Servei Ocupacional d'Inserció en els centres ocupacionals per a persones amb disminució; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya i, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/432/2007, de 22 de novembre; g) la resta de requisits d'accés establerts en l'ordenament jurídic vigent
Els requisits per accedir a aquest servei són els següents: a) estar reconeguda mitjançant la resolució corresponent com a persona en situació de dependència, d'acord amb el que preveu l'article 5 de la llei 39/2006, de 14 de desembre; b) el requisit d'edat establert en aquesta disposició; c) la residència en un municipi de Catalunya; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) tenir capacitat per ordenar i supervisar les activitats de l'assistència personal, per sí mateixa o, si s'escau, mitjançant la persona representant legal; f) tenir 75% o més de discapacitat per causa física; g) estar reconeguda amb la necessitat del concurs d'una altra persona per a realitzar les activitats bàsiques de la vida diària; h) la resta de requisits d'accés establerts en l'ordenament jurídic vigent.
Servei d'ajuda a la comunicació, mitjançant ajudes d'intèrpret, guies i mitjans tecnològics de suport a la comunicació oral per a persones sordes.
Afavorir l'accessibilitat a la comunicació de les persones destinatàries.
Els requisits per accedir a aquest servei són els següents: a) estar reconeguda mitjançant la resolució corresponent com a persona en situació de dependència, d'acord amb el que preveu l'article 5 de la llei 39/2006, de 14 de desembre; b) el requisit d'edat establert en aquesta disposició; c) la residència en un municipi de Catalunya; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) tenir capacitat per ordenar i supervisar les activitats de l'assistència personal, per sí mateixa o, si s'escau, mitjançant la persona representant legal; f) tenir 75% o més de discapacitat per causa física; g) estar reconeguda amb la necessitat del concurs d'una altra persona per a realitzar les activitats bàsiques de la vida diària; h) la resta de requisits d'accés establerts en l'ordenament jurídic vigent
1.2.6.4.2.2 Servei d'assistència personal de suport a la vida autònoma i d'integració social i comunitària, per a persones amb discapacitat sensorial sord-ceguesa.
Servei que ofereix orientació i suport a les persones amb problemàtica social derivada de malaltia mental amb necessitats de suport que viuen soles, en parella o bé conviuen amb altres persones (amb un nombre de quatre màxim), i que, en alguns aspectes, plantegen necessitats o tenen carències que no poden satisfer per elles mateixes.
Director/a responsable, educador/a social, psicòleg/loga o pedagog/a o psicopedagog/a, treballador/a social.
Haurà de disposar d'un equip de professionals format, com a mínim, per un/a psicòleg/loga o pedagog/a, un/a treballador/a social i un/a educador/a i es garantirà una atenció mitjana per persona usuària que no serà inferior a 14 hores setmanals en còmput mensual.
Servei que es desenvolupa en la estructura física d'un habitatge ordinari que constitueix el domicili de les persones que l'habiten quan la seva situació personal i social ho fa aconsellable.
Facilitar un entorn substitutiu de la llar adequat i adaptat a les necessitats d'assistència de la persona que permeti potenciar l'autonomia personal i social, afavorint la vida comunitària i la integració social en un entorn normalitzat.
Director/a responsable, treballador/a social o educador/a social de referència.
El personal d'atenció directa, inclòs el/la director/a responsable del servei, en cap cas no serà inferior a 1 persona per cada 20 usuaris/es o fracció.
No cal que es doni una atenció permanent i present les 24 hores del dia, tot i que, en cas d'emergència, haurà haver-hi alguna persona localitzable telefònicament.
Els requisits per accedir a aquest servei són els següents: a) l'acreditació de la situació de necessitat, d'acord amb el que preveuen els articles 2 i 7 de l'Ordre de 20 d'abril de 1998, l'Annex de l'Acord GOV/82/2008, de 6 de maig i la convocatòria corresponent, prèvia derivació del servei públic de salut mental competent; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya durant 5 anys, dos dels quals immediatament anteriors a la data de presentació de la sol·licitud, o, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/433/2007, de 22 de novembre; g) la resta de requisits d'accés establerts en l'ordenament jurídic vigent.
Servei d'acolliment residencial, temporal o permanent, d'atenció a persones amb malaltia mental de llarga evolució i problemàtica social.
Facilitar un entorn substitutiu a llar adequat i adaptat a les necessitats d'assistència de la persona que permeti potenciar l'autonomia personal i social, afavorint la integració a la vida comunitària.
Suport personal, acompanyament i supervisió.
Director/a (professional titulat en psicologia, preferentment en psicologia clínica), psicòleg/loga, treballador/a social o educador/a social, cuidador/a, psiquiatre de referència.
En el cas de llars amb menys de 15 usuaris/es haurà d'haver-hi una altra persona localitzable telefònicament.
En horari nocturn, el personal d'atenció directa present podrà ser d'1 sola persona per cada 30 usuaris/es quan la llar residència comparteixi l'equipament amb un altre establiment o servei que pugui donar un suport presencial en cas d'emergència.
Llars residències per a persones amb discapacitat derivada de malaltia mental.
Els requisits per accedir a aquest servei són els següents: a) l'acreditació de la situació de necessitat, d'acord amb el que preveuen els articles 2 i 7 de l'Ordre de 20 d'abril de 1998, l'Annex de l'Acord GOV/82/2008, de 6 de maig, i la convocatòria anual corresponent, prèvia derivació del servei públic de salut mental competent; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya durant 5 anys, dos dels quals immediatament anteriors a la data de presentació de la sol·licitud, o, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/433/2007, de 22 de novembre; g) la resta de requisits d'accés establerts en l'ordenament jurídic vigent.
Servei d'acolliment residencial, temporal o permanent, d'atenció a persones amb malaltia mental de llarga evolució i problemàtica social, que precisen d'un major suport d'atenció psiquiàtrica i de salut.
Facilitar un entorn substitutiu a llar adequat i adaptat a les necessitats d'assistència integral de la persona que permeti potenciar l'autonomia personal i social, afavorint la integració a la vida comunitària.
Suport personal, assessorament i supervisió.
Director/a responsable, treballador/a social o educador/a social, psicòleg/loga, personal cuidador amb la formació necessària per complir les funcions del servei i el personal sanitari que determini el Departament competent en matèria de salut.
En el cas de residències amb menys de 15 usuaris/es haurà d'haver-hi una altra persona localitzable telefònicament.
En horari nocturn, el personal d'atenció directa present podrà ser d'1 sola persona per cada 30 usuaris/es quan la residència comparteixi l'equipament amb un altre establiment o servei que pugui donar un suport presencial en cas d'emergència.
Suport psiquiàtric i d'atenció a la salut especialitzat de la xarxa psiquiàtrica.
Els requisits per accedir a aquest servei són els següents: a) l'acreditació de la situació de necessitat, d'acord amb el que preveuen els articles 2 i 7 de l'Ordre de 20 d'abril de 1998, l'Annex de l'Acord GOV/82/2008, de 6 de maig, i la convocatòria corresponent, prèvia derivació del servei públic de salut mental competent; b) si és el cas, l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; c) el requisit d'edat establert en aquesta disposició; d) la residència en un municipi de Catalunya durant 5 anys, dos dels quals immediatament anteriors a la data de presentació de la sol·licitud, o, si és el cas, el requisit de residència establert en la Llei 39/2006, de 14 de desembre; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) si és el cas, l'abonament del preu públic, d'acord amb el Decret 394/1996, de 12 de desembre, i l'Ordre ASC/433/2007, de 22 de novembre; g) la resta de requisits d'accés establerts en l'ordenament jurídic vigent
La capacitat del servei és de 15 a 30 usuaris/àries a la setmana
Coordinador/a (professional amb titulació universitària, preferentment en l'àmbit de les ciències socials i de la salut), monitor/a o professional auxiliar i tallerista
La capacitat del servei és de 31 a 70 usuaris/àries a la setmana.
Coordinador/a (professional amb titulació universitària, preferentment en l'àmbit de les ciències socials i de la salut); educador/a (professional amb titulació universitària en l'àmbit de les ciències socials, preferentment en educació social); monitor/a o professional auxiliar; tallerista.
Servei social especialitzat, d'intervenció en persones amb trastorn mental, estabilitzats i compensats de la seva malaltia, amb la finalitat d'aconseguir una integració laboral.
Capacitar i habilitar la persona amb trastorn mental sever per iniciar un itinerari d'inserció laboral per tal d'aconseguir la seva integració social i laboral.
Aconseguir que la persona atesa adquireixi, recuperi i mantingui capacitats suficients per permetre-li la inserció i el manteniment, el màxim temps possible, en una activitat laboral.
Establir el recorregut assistencial de la persona atesa per tal d'aconseguir la integració al treball.
Coordinador/a, psicòleg/loga, treballador/a social, mestre de taller, monitor/a
Per cada 25 usuaris/es: coordinador/a, 10 h/setmana; psicòleg/loga, 30 h/setmana; treballador/a social, 30 h/setmana; mestre de taller, 40 h/setmana; monitor/a 80 h/setmana
Servei dut a terme per persones jurídiques sense ànim de lucre, dedicades a la protecció de les persones amb malaltia mental incapacitades judicialment o protegides per càrrecs tutelars designats judicialment.
Persones amb malaltia mental incapacitades legalment o protegides per càrrecs tutelars designats judicialment.
Els requisits per accedir a aquest servei són els següents: a) els requisits establerts en la resolució judicial de nomenament de tutor, d'acord amb el que preveu la legislació civil, processal civil i administrativa, particularment, la Llei 25/2010, del 29 de juliol, del llibre segon del Codi civil de Catalunya, relatiu a la persona i la família, i el Decret 188/1994 de 28 de juny, de creació de la Comissió d'Assessorament i Supervisió de les Persones Jurídiques sense Ànim de Lucre que tinguin atribuïda la tutela de menors o incapacitat; b) el requisit d'edat establert en aquesta disposició; c) la residència en un municipi de Catalunya; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) la resta de requisits d'accés establerts en l'ordenament jurídic vigent.
Conjunt d'actuacions adreçades a influir sobre els factors de risc i de protecció davant de les addiccions.
Aquests serveis es coordinen amb la intervenció específica del Departament de Salut.
Facilitar informació sobre les addiccions i els seus efectes per tal d'incrementar les estratègies de protecció davant del risc, amb a finalitat de reduir les repercussions negatives (en els àmbits individual, familiar i social) i aconseguir el màxim nivell de reinserció comunitària de les persones afectades.
Facilitar informació sobre els efectes de les addiccions a la població general i a les persones afectades.
Evitar la progressió des de l'inici de l'adicció cap a situacions d'abús.
Detectar problemes de les addiccions en les seves fases primerenques.
Reduir riscos i danys relacionats amb les addiccions, especialment els relacionats amb el consum de drogues.
Servei d'acolliment diürn que desenvolupa activitats d'inserció social, integració laboral i acompanyament als processos de tractaments terapèutics.
Facilitar suport i ajuda a les persones amb drogodependències i/o altres addiccions, mitjançant diversos programes d'intervenció, per assolir l'abstinència i potenciar la reinserció social.
Potenciar el desenvolupament d'habilitats personals i de relació.
Potenciar la vinculació i adhesió dels consumidors a la xarxa d'atenció a les drogodependències.
Adquisició d'hàbits i recursos personal per a aconseguir mantenir l'abstinència i prevenir les recaigudes.
Potenciar el manteniment de vincles familiars i terapèutics.
Promoure la participació activa, adquisició d'hàbits i responsabilitats.
Facilitar formació ocupacional i prelaboral.
Director/a responsable, educador/a social, metge/essa, psicòleg/loga.
Coordinador/a titulat/da en l'àmbit sanitari, psicològic, pedagògic o social i podrà compartir tasques amb l'educador/a social.
Disposar del personal d'atenció directa, que inclou el director/a responsable o coordinador/a del centre, en una ràtio no inferior al 0,10.
Un total de 80 hores/setmana amb una ràtio global d'atenció directa de 0,25, amb la distribució següent: personal cuidador, 40 hores setmanals, educador/a social, 22 hores setmanals, treballador/a social, 10 hores setmanals i director/a tècnic/a, 8 hores setmanals.
Un total de 128 hores/setmana amb una ràtio global d'atenció directa de 0,40, amb la distribució següent: personal cuidador, 70 hores setmanals, educador/a social, 38 hores setmanals, treballador/a social, 10 hores setmanals, director/a tècnic/a, 10 hores setmanals.
Potenciar la vinculació i adhesió a la xarxa d'atenció a les Drogodependències.
Per cada unitat de 30 usuaris/es, 243 h/setmana de professional d'atenció directa, amb una ràtio de 0,20.
Per cada unitat de 30 usuaris/es, 343 h/setmana de professional d'atenció directa, amb una ràtio de 0,29.
Per cada unitat de 30 usuaris/es, 426 h/setmana de professional d'atenció directa, amb una ràtio de 0,36.
Conjunt d' actuacions adreçades a influir sobre els factors de risc i protecció davant del VIH.Aquests serveis es coordinen amb la intervenció específica del Departament de Salut.
Facilitar informació i millorar els coneixements de la SIDA per tal d'incrementar les estratègies de protecció i reduir les repercussions del contagi (en els àmbits individual, familiar i social) per tal d'aconseguir el màxim nivell de reinserció comunitària de les persones afectades.
Facilitar informació sobre aspectes relacionats amb el VIH/sida a la població en general i a les persones afectades.
Potenciar mesures de sensibilització a la població general i a professionals, institucions i entitats de la comunitat.
Afavorir la integració/reinserció social de les persones afectades.
Un total de 80 hores/setmana amb una ràtio global d'atenció directa de 0,25, amb la distribució següent: personal cuidador, 40 hores setmanals, educador/a social, 22 hores setmanals, treballador/a social, 10 hores setmanals, director/a tècnic/a, 8 hores setmanals.
Un total de 128 hores/setmana, amb una ràtio global d'atenció directa de 0,25, amb la distribució següent: personal cuidador, 70 hores setmanals, educador/a social, 38 hores setmanals, treballador/a social, 10 hores setmanals, director/a tècnic/a, 10 hores setmanals.
Servei d'acolliment residencial d'atenció a persones amb VIH/sida en situació de vulnerabilitat social, que substitueix la llar i garanteix el seguiment i la intervenció professional en el seu procés terapèutic.
Facilitar suport i acompanyament al tractament de les persones afectades per HIV/SIDA indicat quan per l'afectació de la malaltia i per la situació social en la que es troba la persona es requereix una intervenció àmplia, intensiva i integral, i que té per finalitat millorar la qualitat de vida.
Millorar els vincles familiars i terapèutics.
Potenciar la vinculació i adhesió als tractaments.
Per cada unitat de 25 usuaris/es un total de 442 hores/setmana, amb una ràtio de 0,44.
Servei de suport, que duen a terme professionals especialitzats/des per atendre aquelles situacions que requereixen una atenció particular, oferint atenció, orientació, assessorament i formació als familiars cuidadors i altres cuidadors/es no professionals quan es troben en situacions de dificultat.
Serveis d'orientació, atenció i assessorament a les famílies, adreçats a afavorir el benestar de les famílies amb fills i filles a càrrec que, sense incorporar teràpies individuals ni grupals, creen espais de consulta, orientació i assessorament a disposició de les famílies per tal de plantejar, resoldre, derivar o oferir recursos a qüestions diverses de comunicació i relació que afecten l'àmbit familiar.
Oferir a les famílies recursos d'assessorament, atenció i orientació que els hi permeti una criança de qualitat dels seus infants.
Oferir un acompanyament i orientació en processos de problemàtica comunicativa i relacional entre els membres de les famílies.
Detectar situacions de risc i derivar als recursos adients per a resoldre les problemàtiques detectades.
Posar a l'abast de les famílies espais de reflexió i intercanvi d'experiències en els processos de criança.
Famílies amb necessitat de suport
Serveis que faciliten acolliment temporal, de curta durada, a les dones que estan o han estat sotmeses a situacions de violència masclista i, si és el cas, a llurs filles i fills, per tal de garantir-ne la seguretat personal.
Així mateix, han de facilitar recursos personals i socials que permetin una resolució de la situació de crisi
Oferir un espai d'acollida i seguretat confortable, que respecti la seva intimitat i la de les filles i fills davant d'una situació d'urgència
Oferir un espai de d'acollida immediat i temporal que permeti la reflexió per tal que pugui prendre aquelles decisions més adequades per sortir de la situació de violència viscuda.
Vetllar per la integritat i seguretat física de la dona i les seves filles i fills a càrrec.
Acompanyar la dona en les diferents gestions que hagi d'efectuar durant la seva estada al servei.
Treballar en coordinació amb els serveis i recursos de la xarxa integral del territori per tal d'oferir a la dona una atenció i acompanyament integral en tot el seu procés de recuperació.
Serveis especialitzats, residencials i temporals, que ofereixen acolliment i atenció integral per a possibilitar el procés de recuperació i reparació a les dones i a llurs filles i fills dependents, que requereixen un espai de protecció a causa de la situació de risc motivada per la violència masclista, tot vetllant per llur autonomia.
Acolliment i recuperació integral de les dones que han estat o estan en situació de violència masclista en l'àmbit de la parella, així com dels seus fills i filles a càrrec i potenciar els programes específics i integrals de recuperació.
Substituir la llar, és a dir, totes aquelles actuacions que fan referència a la vida quotidiana de la dona i llurs infants durant l'estada al servei.
Dissenyar, juntament amb la dona, un itinerari de recuperació psicosocial per a ella i els seus fills i filles.
Oferir una atenció individualitzada i específica que faciliti el treball amb les dones i els seus fills i filles envers aquells aspectes vinculats als processos de recuperació de la situació de maltractament viscuda.
Coordinar les actuacions amb els diferents recursos de la xarxa d'atenció i recuperació integral i la xarxa de recursos comunitària per tal de garantir l'acompanyament de la dona en el seu procés cap a l'autonomia personal.
Directora responsable (professional amb titulació universitària, preferenment en l'àmbit de les ciències socials), treballadora social, psicòloga, advocada, integradora social, educadora social, mediadora cultural.
Un equip professional per cada establiment format per 1 directora responsable, 1 treballadora social, 2 psicòlogues, 1 advocada, 1 tècnica integradora social, 6 educadores socials i 1 mediadora cultural.
Servei d'acolliment temporal destinat a les dones i els seus fills i filles a càrrec, que es troben en situació de violència masclista, que han hagut d'abandonar el domicili familiar i que disposen de recursos personals i econòmics per fer front a aquesta situació però amb el suport personal, psicològic i jurídic de professionals del servei.
Directora responsable, educadora social, psicòloga.
Servei d'acolliment temporal de continuació del procés iniciat als serveis d'acolliment amb l'objectiu de continuar el pla de treball amb la dona i els seus fills i filles, i facilitar la plena integració sociolaboral, mitjançant un suport personal, psicològic, mèdic, social, jurídic i de lleure, dut a terme per professionals especialitzats.
Dones que pateixen qualsevol forma de violència masclista en l'àmbit de la parella, l'àmbit familiar o l'àmbit social o comunitari en la manifestació d'agressions sexuals, de tràfic i explotació sexual, de mutilació genital femenina o risc de patir-la i de matrimoni forçós
Serveis que ofereixen atenció integral i recursos en el procés de recuperació i reparació a les dones que han patit o pateixen situació de violència, i també a llurs filles i fills.
Així mateix, els esmentats serveis han d'incidir en la prevenció, la sensibilització i la implicació comunitària.
Oferir informació, atenció i recuperació a les dones que han estat o estan en processos de violència masclista així com a les seves filles i fills a càrrec i potenciar els programes específics i integrals de prevenció, assistència i reparació.
Proporcionar una atenció social i terapèutica especialitzada i continuada en relació al procés de violència viscut.
Adequar el model d'intervenció social, legal i terapèutic al procés de les dones que han patit o pateixen violència.
Treballar coordinadament amb serveis externs, atenent el procés específic de cadascuna de les dones.
Dones en procés de recuperació de violència masclista i els seus fills i filles a càrrec.
Directora responsable (professional amb titulació universitària, preferenment en l'àmbit de les ciències socials), treballadora social, educadora social, psicòloga, inseridora laboral, advocada.
Un equip professional per cada establiment format per 1 directora responsable, 2 treballadores socials, 3 psicòlogues, 1 advocada, 1 inseridora laboral i 2 educadores socials.
És un recurs destinat a atendre i prevenir, en un lloc neutral i transitori i en presència de personal qualificat, la problemàtica que sorgeix en els processos de conflictivitat familiar i, en concret, en el compliment del règim de visites dels fills i filles establert per als supòsits de separació o divorci dels progenitors o per als supòsits d'exercici de la tutela per part de l'Administració pública, amb la finalitat d'assegurar la protecció del menor.
Garantir als i a les menors llur dret a relacionar-se amb els seus progenitors i/o familiars, tot preservant-los de la relació conflictiva i/o de violència masclista de les persones adultes.
Facilitar la trobada del o la menor amb el progenitor o progenitors no custodis i/o la família extensa.
Oferir un espai i context adequats perquè els i les menors es trobin amb els seus familiars biològics.
Afavorir la normalització del desenvolupament del règim de visites.
Vetllar per la integritat física i psíquica dels i de les menors i de les persones membres de la família, en els casos en que el compliment del règim de visites pugui comportar un risc de violència en especial en els supòsits de violència intrafamiliar i masclista.
Famílies en processos de separació o divorci conflictiu que precisen un espai neutral per el compliment del règim de visites per als seus fills/filles, i en determinats casos d'exercici de la tutela dels infants per part de l'Administració Pública.
Coordinador/a amb titulació universitària en psicològia, psicòleg/oga, treballador/a social i educador/a social.
Equip professional per servei format per 1 director/a responsable, 2 tècnics/ques de suport, 2 tècnics/ques d'acompanyament.
Recurs universal de caràcter gratuït d'orientació i assessorament immediat que ofereix atenció i informació integrals sobre els recursos públics i privats a l'abast de totes les persones a les quals els és aplicable la Llei 5/2008, de 24 d'abril del dret de les dones a eradicar la violència masclista.
Atenció telefònica, per xat i per correu electrònic, 24 hores, gratuïta i confidencial, dins de l'àmbit territorial de Catalunya.
Atendre telefònicament, les vint-i-quatre h. tots els dies de l'any, les peticions que es realitzin des de qualsevol punt de Catalunya.
Derivar les trucades, en el seu cas, als serveis d'atenció especialitzats o a d'altres que es cregui pertinent.
Actuar com a centre de seguiment de les actuacions que s'hagin de realitzar per a l'atenció de les situacions d'emergència.
Fer el seguiment telefònic d'aquells casos en què s'hagi produït una situació d'emergència, comunicant a l'Institut Català de les Dones, en un termini màxim de vint-i-quatre hores, l'estat de la situació.
Realitzar un treball de contenció i atenció a les dones que disposin de dispositius electrònics de protecció.
Tenir un coneixement acurat i constantment actualitzat respecte del mapa de recursos per a les dones en situació de violència de tots els territoris de Catalunya, així com dels protocols i circuits existents a nivell nacional i local.
Garantir la confidencialitat de les dades de les dones usuàries del servei.
Establir la coordinació amb els serveis d'emergència en els casos necessaris, concretament amb el Servei de Trucades d'Urgència 112 Catalunya.
Mitjançant intervenció d'equip de professionals, via telefònica, per correu electrònic i per xat.
Coordinador/a, treballador/a social, psicòleg/oga, advocada i metgessa.
Serveis i programes que, tenint la naturalesa de serveis socials, poden complementar altres prestacions de serveis socials especialitzats de la cartera de serveis socials.
Serveis i programes de caràcter experimental, d'una durada màxima de dos anys, i no enquadrables en cap dels serveis descrits als apartats anteriors.
El contingut mínim de la prestació s'haurà de justificar en cada cas per part de l'entitat titular, especificant l'objecte i les funcions del servei, la població destinatària, la forma de prestació, els perfils i les ràtios dels professionals, els estàndards de qualitat, els criteris d'accés i la previsió d'avaluació del servei experimental.
Prestació de dret subjectiu, de forma temporal, que té per finalitat atendre les situacions de necessitats d'aquelles persones joves que han estat tutelades per l'organisme públic competent en matèria de protecció de menors de la Generalitat de Catalunya, des que compleixen 18 anys i fins que compleixen 21 anys, si no disposen d'ingressos econòmics per fer front a les despeses essencials, sempre i quan visquin de forma autònoma i fora del nucli familiar.
Atendre determinades situacions de necessitat dels joves de 18 a 21 anys extutelats per l'organisme públic competent en matèria de protecció de menors de la Generalitat de Catalunya, que viuen de forma autònoma fora del nucli familiar biològic.
Joves que visquin de manera autònoma i que hagin estat tres anys tutelats per l'Administració de la Generalitat
Els requisits per accedir a aquesta prestació econòmica són els següents: a) els establerts en la Llei 13/2006, del 27 de juliol, de prestacions socials de caràcter econòmic i en el Decret 123/2007, de 29 de maig, pel qual es determina el règim aplicable a la sol·licitud i concessió de les prestacions socials de caràcter econòmic de dret subjectiu i es concreten els requisits per al reconeixement del dret a les prestacions creades en desplegament de la Llei 13/2006, de 27 de juliol, de prestacions socials de caràcter econòmic; b) la resta de requisits d'accés establerts en l'ordenament jurídic vigent.
Prestació econòmica individualitzada, de caràcter periòdic, reconeguda a la gent gran, per raó de la seva edat, que no han cotitzat mai a la Seguretat Social o bé un temps insuficient per a tenir dret a una pensió contributiva i que es troben en estat de necessitat
Prestació econòmica individualitzada, de caràcter periòdic, reconeguda a persones que pateixen un determinat grau de discapacitat, que no han cotitzat mai a la Seguretat Social o bé un temps insuficient per a tenir dret a un pensió contributiva i que es troben en estat de necessitat
De 18 a 65 anys amb un grau de discapacitat igual o superior al 65%
Prestació de dret subjectiu destinada a complementar la pensió de la modalitat no contributiva del Sistema de la Seguretat Social per aquelles persones que no es poden incorporar al món laboral
Per a la prestació per invalidesa: de 18 a 65 anys amb un grau de discapacitat igual o superior al 65% i per a la prestació per jubilació: 65 anys i més
Els requisits per accedir a aquesta prestació econòmica són els següents: a) l'acreditació de la situació de necessitat, d'acord amb allò establert en els articles 4, 12, 13, 14, 15 i 21 de la Llei 13/2006, del 27 de juliol, de prestacions socials de caràcter econòmic, i en els articles 8, 9 i 24 del Decret 123/2007, de 29 de maig; b) el requisit d'edat indicat en aquesta mateixa disposició; c) el requisit de residència establert en l'article 4 de la Llei 13/2006, de 27 de juliol, i desenvolupat per l'article 7 del Decret 123/2007, de 29 de maig; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) la resta de requisits d'accés establerts en l'ordenament jurídic vigent.
Prestació garantida - a extingir
Prestació econòmica d'assistència social, complementària a la pensió de viduïtat.
Prestació econòmica d'assistència social adreçada a les persones que no poden atendre amb llurs ingressos les despeses pròpies del manteniment de la llar habitual, pel fet que el cònjuge o el familiar fins al segon grau de consanguinitat o afinitat amb qui compartien aquestes despeses ha mort.
Els requisits per accedir a aquesta prestació econòmica són els següents: a) l'acreditació de la situació de necessitat, d'acord amb allò establert en els articles 4, 12, 13, 14, 15 i 20 de la Llei 13/2006, del 27 de juliol, de prestacions socials de caràcter econòmic, i en els articles 8, 9 i 21 del Decret 123/2007, de 29 de maig; b) el requisit de residència establert en l'article 4 de la Llei 13/2006, de 27 de juliol, i desenvolupat per l'article 7 del Decret 123/2007, de 29 de maig; c) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; d) la resta de requisits d'accés establerts en l'ordenament jurídic vigent.
Prestació temporal de dret subjectiu amb la finalitat d'atendre les despeses de manteniment d'una persona menor d'edat tutelada per la Generalitat en mesura d'acolliment en família extensa o en família aliena.
Atendre les despeses de manteniment dels menors d'edat tutelats per l'Administració que es troben sota la mesura d'acolliment familiar en família extensa o aliena, en acolliment preadoptiu de menors amb discapacitat i en acolliment familiar en unitat convivencial d'acció educativa.
Famílies amb menors d'edat tutelats per la Generalitat de Catalunya que es troben en una de les situacions següents: a) Acolliment familiar simple en família extensa o aliena b) Acolliment familiar permanent en família extensa o aliena c) Acolliment familiar en unitat convivencial d'acció educativa d) Acolliment preadoptiu de menors amb discapacitat.
Els requisits per accedir a aquesta prestació econòmica són els següents: a) els establerts en la Llei 13/2006, del 27 de juliol, de prestacions socials de caràcter econòmic i en el Decret 123/2007, de 29 de maig, pel qual es determina el règim aplicable a la sol·licitud i concessió de les prestacions socials de caràcter econòmic de dret subjectiu i es concreten els requisits per al reconeixement del dret a les prestacions creades en desplegament de la Llei 13/2006, de 27 de juliol, de prestacions socials de caràcter econòmic. b) la resta de requisits d'accés establerts en l'ordenament jurídic vigent.
Rendiments exempts de l'impost sobre la renda de les persones físiques (IRPF) (art. 7.i de la Llei 35/2006, de 28 de novembre, de l'Impost sobre la Renda de les Persones Físiques i de modificació parcial de les lleis dels Impostos sobre Societats, sobre la Renda de no Residents i sobre el Patrimoni).
Prestació de dret subjectiu encaminada a recolzar econòmicament la tasca de criança de les famílies amb infants de 0 a 3 anys o de 0 a 6 anys en els casos de famílies nombroses i monoparentals.
Famílies amb infants a càrrec de 0 a 3 anys, i fins a 6 si la família és nombrosa i/o monoparental.
Prestació de dret subjectiu encaminada a recolzar econòmicament aquelles famílies en el moment de l'arribada de més d'un infant.
Famílies amb part, adopció o acolliment múltiple durant l'any en curs.
La prestació econòmica tindrà caràcter periòdic i es reconeixerà només quan l'accés a un servei públic o concertat no sigui possible, i s'establirà en funció del grau, nivell de dependència i la capacitat econòmica del beneficiari.
Aquesta prestació estarà vinculada a l'adquisició del servei al qual es té el dret reconegut.
Donar suport a la despesa derivada de l'ús d'un servei de centre de dia, Servei d'ajuda a domicili o centre residencial en aquelles situacions en les que no hi hagi disponibilitat del mateix servei a la xarxa pública de serveis socials.
Els requisits per accedir a aquesta prestació econòmica són els següents: a) l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; b) la residència en un municipi de Catalunya i el requisit de residència establert en l'article 5 de la Llei 39/2006, de 14 de desembre; c) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades. d) la resta de requisits d'accés establerts en l'ordenament jurídic vigent.
2.1.11.1 Prestació econòmica d'assistència personal de suport en l'acompanyament a activitats laborals, ocupacionals i/o formatives.
Es presta en règim horari de dedicació parcial per un període de fins a un màxim de 80 hores mensuals.
Els requisits per accedir a la prestació són els següents: a) estar reconeguda mitjançant la resolució corresponent com a persona en situació de dependència, d'acord amb el que preveu l'article 5 de la llei 39/2006, de 14 de desembre; b) la residència en un municipi de Catalunya i el requisit de residència establert en l'article 5 de la Llei 39/2006, de 14 de desembre; c) tenir capacitat per ordenar i supervisar les activitats de l'assistència personal, per sí mateixa o, si s'escau, mitjançant la persona representant legal. d) participar, de forma habitual i regular, en activitats laborals, ocupacionals i/o formatives; e) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; f) la resta de requisits d'accés establerts en l'ordenament jurídic vigent.
2.1.11.2 Prestació econòmica d'assistència personal de suport a la vida autònoma i d'integració social i comunitària.
Es presta en règim horari de dedicació complerta superior a 80 hores mensuals.
Suport en el desenvolupament d'activitats de la vida diària i el suport en les activitats que la persona realitza de forma habitual i regular de caràcter laboral, ocupacional, formatiu, de relació social, cultural, de participació associativa i, en general, que afavoreixin el desenvolupament de la vida autònoma i independent
Els requisits per accedir a la prestació són els següents: a) estar reconeguda mitjançant la resolució corresponent com a persona en situació de dependència, d'acord amb el que preveu l'article 5 de la llei 39/2006, de 14 de desembre; b) el requisit d'edat establert en aquesta disposició; c) tenir capacitat per ordenar i supervisar les activitats de l'assistència personal, per sí mateixa o, si s'escau, mitjançant la persona representant legal; d) la residència en un municipi de Catalunya i el requisit de residència establert en l'article 5 de la Llei 39/2006, de 14 de desembre; e) Aportar el Pla d'Activitats, realitzat de manera autodeterminada, on es defineixin les activitats més importants, a desenvolupar en un termini no inferior a un any; f) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; g) la resta de requisits d'accés establerts en l'ordenament jurídic vigent.
Prestació econòmica adreçada a l'atenció a la persona beneficiària quan aquesta és atesa pel seu entorn familiar.
Facilitar l'atenció de la persona en situació de dependència en el seu entorn familiar.
Els requisits per accedir a aquesta prestació econòmica són els següents: a) l'acreditació de la situació de dependència, per mitjà de la resolució emesa per l'òrgan de valoració corresponent, d'acord amb el Reial Decret 504/2007, de 20 d'abril; b) la residència en un municipi de Catalunya i el requisit de residència establert en l'article 5 de la Llei 39/2006, de 14 de desembre; c) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; d) la resta de requisits d'accés establerts en l'ordenament jurídic vigent.
És un dret subjectiu de caràcter universal envers els ciutadans i les ciutadanes amb greus dificultats econòmiques i socials que reuneixin els requisits per ser-ne beneficiaris/es.
La prestació econòmica es complementa amb accions de suport a la integració social, de formació d'adults i de suport a la inserció laboral.
Prestar suport adequat a totes les persones a qui els calgui per atendre i per afavorir la seva inserció o reinserció social i laboral.
El requisit d'edat previst per l'article 6.1.d de la Llei 10/1997, de 3 de juliol.
Els requisits per accedir a aquesta prestació econòmica són els següents: a) els requisits establerts per l'article 6 de la Llei 10/1997, de 3 de juliol, de la renda mínima d'inserció de Catalunya, i en la normativa d'actualització i desenvolupament corresponent, entre els quals hi ha el compromís de participar en les activitats del Pla d'Inserció i Reinserció; i b) la resta de requisits d'accés establerts en l'ordenament jurídic vigent.
Prestació de dret subjectiu per atendre les despeses derivades del manteniment de les necessitats bàsiques de les persones en les que concorrin les circumstàncies establertes i, per tant, en siguin beneficiàries.
Els requisits per accedir a aquesta prestació econòmica són els següents: a) l'acreditació de la situació de necessitat, d'acord amb allò establert en els articles 4, 12, 13, 14, 15 i 23 de la Llei 13/2006, del 27 de juliol, de prestacions socials de caràcter econòmic, i en els articles 8, 9 i 31 del Decret 123/2007, de 29 de maig; b) el requisit d'edat indicat en aquesta mateixa disposició; c) el requisit de residència establert en l'article 4 de la Llei 13/2006, de 27 de juliol, i desenvolupat per l'article 7 del Decret 123/2007, de 29 de maig; d) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; e) la resta de requisits d'accés establerts en l'ordenament jurídic vigent.
2.1.15 Prestacions derivades de la Llei d'Integració Social dels Minusvàlids (LISMI)
Prestació garantida - a extingir, excepte la de mobilitat i compensació per despeses de transport
SUBSIDI DE MOBILITAT I COMPENSACIÓ PER DESPESES DE TRANSPORT (SMDT), prestació econòmica de caràcter periòdic destinada a atendre les despeses originades per desplaçaments.
ASSISTÈNCIA SANITÀRIA I PRESTACIONS FARMACÈUTIQUES (ASPF), prestació de serveis destinats a conservar i restablir la salut dels beneficiaris.
SUBSIDI DE GARANTIA D'INGRESSOS MÍNIMS (SGIM), prestació econòmica de caràcter periòdic destinada a persones que en la seva vigència varen acreditar una disminució igual o superior al 65% i la impossibilitat d'obtenir una ocupació adequada.
SUBSIDI PER ASSISTÈNCIA DE TERCERA PERSONA (SATP), prestació econòmica de caràcter periòdic destinada a persones que en la seva vigència varen acreditar una disminució igual o superior al 75%, i la necessitat de l'assistència d'una altra persona.
Només disponible per a persones ja beneficiàries, excepte el subsidi de mobilitat i compensació per despeses de transport, regulat al Reial Decret 383/1984, d'1 de febrer.
Subsidi de mobilitat i compensació per despeses de transport (SMDT): Rendiment subjecte a l'impost sobre la renda de les persones físiques (IRPF) i no exempt.
Assistència sanitària i prestacions farmacèutiques (ASPF): Exempt de l'impost sobre la renda de les persones físiques (IRPF).
Subsidi de garantia d'ingressos mínims (SGIM): Rendiment subjecte a l'impost sobre la renda de les persones físiques (IRPF) i no exempt.
Subsidi per assistència de tercera persona (SATP): Exempt de l'impost sobre la renda de les persones físiques (IRPF) (art. 7.x de la Llei 35/2006, de 28 de novembre, de l'Impost sobre la Renda de les Persones Físiques i de modificació parcial de les lleis dels Impostos sobre Societats, sobre la Renda de no Residents i sobre el Patrimoni).
Prestació garantida - a extingir.
Les pensions assistencials del fons d'assistència social (FAS) consisteixen en una prestació econòmica individualitzada i de caràcter periòdic amb càrrec a l'assistència social.
Hi ha dues modalitats: FAS VELLESA: a favor de persones grans, FAS MALALTIA: a favor de persones malaltes o amb disminució.
NOTA: Ambdues modalitats d'aquesta prestació han estat suprimides pel Reial decret llei 5/1992, però aquelles persones que ja n'eren beneficiàries les continuaran percebent mentre no canviï la seva situació.
Per tant, no s'admeten noves sol·licituds.
Prestació econòmica destinada a les persones afiliades i beneficiàries del règim especial de la Seguretat Social dels treballadors del mar, i s'estableixen per atendre totes aquelles situacions que, per si mateixes, no originen dret a prestació reglamentària de la Seguretat Social, o el reconeixement de les quals, en cas d'originar aquest dret, no suposi l'abonament de l'import total de la despesa ocasionada.
Ajudar a afrontar situacions generals i de greu necessitat, mitjançant prestacions econòmiques de caràcter social.
Persones afiliades al règim especial de treballadors del mar i familiars beneficiaris.
Els requisits per accedir a aquesta prestació econòmica són els següents: a) els establerts en l'Ordre anual de convocatòria; b) la resta de requisits d'accés establerts en l'ordenament jurídic vigent.
Ajuda destinada a recolzar econòmicament a les famílies amb menys ingressos per a fer front a les despeses derivades de l'arribada a la família de dos o més infants (bessonada, trigèmins, etc.), per part, adopció i/o acolliment.
Famílies amb part, adopció i/o acolliment múltiple de dos o més infants.
Ajuda destinada a recolzar econòmicament a les famílies en els processos d'adopció internacional.
Famílies amb adopció internacional durant l'any en curs.
Prestació econòmica de dret de concurrència i de caràcter permanent, destinada a les persones grans que necessitin un acolliment residencial, i que no disposin de recursos econòmics suficients per accedir a una plaça no finançada amb càrrec al pressupost de la Generalitat de Catalunya.
Complementar els ingressos de la persona gran per permetre el seu accés a places residencials no finançades amb càrrec al pressupost de la Generalitat de Catalunya.
Prestació econòmica de dret de concurrència i de caràcter permanent, destinada a les persones grans que necessitin plaça en un centre de dia, i que no disposin de recursos econòmics suficients per accedir a una plaça no finançada amb càrrec al pressupost de la Generalitat de Catalunya.
Complementar els ingressos de la persona gran per permetre el seu accés a places de centre de dia no finançades amb càrrec al pressupost de la Generalitat de Catalunya.
Prestació econòmica de dret de concurrència i de caràcter permanent, destinada a les persones grans que necessitin plaça en un habitatge tutelat, i que no disposin de recursos econòmics suficients per accedir a una plaça no finançada amb càrrec al pressupost de la Generalitat de Catalunya.
Complementar els ingressos de la persona gran per permetre el seu accés a places d'habitatges tutelats no finançades amb càrrec al pressupost de la Generalitat de Catalunya.
Prestació econòmica de dret de concurrència i de caràcter puntual, destinada a persones grans amb discapacitat per permetre el seu accés a un servei d'acolliment residencial o de centre de dia, amb una estada amb caràcter temporal, i que no disposin de recursos econòmics suficients per accedir a una plaça no finançada amb càrrec al pressupost de la Generalitat de Catalunya.
Complementar els ingressos de la persona gran amb discapacitat per permetre el seu accés temporal a un servei d'acolliment residencial o de centre de dia no finançades amb càrrec al pressupost de la Generalitat de Catalunya.
Prestació econòmica de dret de concurrència i de caràcter permanent, destinada a les persones amb problemàtica social derivada de malaltia mental que necessitin un acolliment residencial en un habitatge amb serveis comuns, en les seves modalitats de llar residència o llar amb suport, i que no disposin de recursos econòmics suficients per accedir a una plaça no finançada amb fons públics.
Facilitar l'accés als serveis d'habitatges per a persones amb problemàtica social derivada de malaltia mental.
Persones amb discapacitat derivada de malaltia mental.
Els requisits per accedir a aquesta prestació econòmica són els següents: a) l'acreditació de la situació de necessitat, d'acord amb allò establert en l'Annex del l'Acord GOV/82/2008, de 6 de maig; b) el requisit d'edat indicat en aquesta disposició; c) la residència en un municipi de Catalunya durant 5 anys, dels quals dos immediatament anteriors a la data de presentació de la sol·licitud; d) no complir els requisits necessaris per accedir als drets derivats de la Llei 39/2006, de 14 de desembre; e) un grau de discapacitat igual o superior al 65 % pel que fa a la malaltia mental i capacitat per desenvolupar activitats de la vida diària només amb supervisió externa i poder viure en règim obert; f) complir les característiques d'un trastorn mental sever, d'acord amb la valoració de l'òrgan competent; g) no requerir atenció sanitària continuada; h) per a les persones estrangeres, els requisits establerts en la normativa vigent d'estrangeria i d'acollida i integració de les persones immigrades; i) la resta de requisits d'accés establerts en l'ordenament jurídic vigent.
Les prestacions econòmiques d'urgència social tenen per finalitat atendre situacions de necessitats puntuals, urgents i bàsiques, de subsistència com ara; l'alimentació, el vestit, i l'allotjament i es financen amb càrrec als pressupostos de les entitats locals, d'acord amb les competències que tenen en l'àmbit dels serveis socials bàsics, segons la legislació aplicable.
Ajudar persones individuals o famílies que, per causes sobrevingudes de caràcter greu, es troben en una situació d'urgent necessitat.
Els requisits per accedir a aquesta prestació econòmica són els següents: a) els requisits generals establerts en la Llei 13/2006, del 27 de juliol, de prestacions socials de caràcter econòmic, i en la normativa d'actualització i desenvolupament corresponent; b) la resta de requisits d'accés establerts en l'ordenament jurídic vigent.
Són aquelles actuacions i productes dedicats a suprimir barreres de mobilitat i transport, destinats a persones amb discapacitat amb mobilitat reduïda o que necessitin un vehicle adaptat.
Contribuir a cobrir les despeses ocasionades per la mobilitat i el transport, i proporcionar a les persones amb discapacitat els mitjans per augmentar la seva capacitat de desplaçament.
Mobilitat: prestació tecnològica puntual.
Transport: prestació tecnològica temporal.
Els requisits per accedir a aquesta prestació tecnològica són els següents: a) els requisits generals establerts en els articles 2, 11, 12 i 13 del Decret 24/1998, de 4 de febrer, pel qual es regula el Programa d'ajudes d'atenció social a persones amb disminució, i en la normativa d'actualització i desenvolupament corresponent; b) la resta de requisits d'accés establerts en l'ordenament jurídic vigent.
Conjunt d'aparells o equips que permeten a la persona poder tenir un major grau d'independència per a les activitats de la vida diària bàsiques, instrumentals i avançades, i que permeten aconseguir la integració i participació de la persona amb l'entorn que viu i s'interrelaciona.
En persones amb discapacitats sensorials també es considera ajuda el/la intèrpret i el/la guia intèrpret per a l'alumnat sord o sordcec més gran de 18 anys que cursa ensenyament reglat obligatori o formació ocupacional en centres autoritzats.
Contribuir a cobrir les despeses d'adquisició dels ajuts tècnics que estan directament relacionats amb la causa de la discapacitat de la persona beneficiària.
Els requisits per accedir a aquesta prestació tecnològica són els següents: a) els requisits generals establerts en els articles 2 i 14 del Decret 24/1998, de 4 de febrer, pel qual es regula el Programa d'ajudes d'atenció social a persones amb disminució, i en la normativa d'actualització i desenvolupament corresponent; b) la resta de requisits d'accés establerts en l'ordenament jurídic vigent.
Únicament, estaran exempts de tributació en l'impost sobre la renda de les persones físiques (IRPF) els ajuts que tinguin com a finalitat la recuperació o millora de la salut i, a més, que cobreixin tractaments no coberts per la Seguritat Social o mutualitat equivalent.
D'acord amb el criteri de la Direcció General de Tributs exposat en les consultes 1785-01 i 0640-00, així com en la nota de l'AEAT de 17 de febrer de 2003.
La tipologia és la següent: ajuts tècnics per a persones amb discapacitat visual, auditiva o física. - Es defineixen com a tots aquells mitjans que, actuant com a intermediaris entre la persona i l'entorn, li possibiliten l'accés al nivell general de qualitat de vida.
Tenen la consideració de guany patrimonial, llevat dels ajuts següents el quals queden exceptuats de gravamen: - Ulleres i lents de contactes; - Audiòfons; - Actualització del processador extern de l'implant coclear.
Són les actuacions destinades a suprimir barreres arquitectòniques i barreres en la comunicació per mitjà d'aquelles instal·lacions o equipaments que facin accessible la informació a tothom.
Els requisits per accedir a aquesta prestació tecnològica són els següents: a) els criteris generals establerts en el Decret 135/1995, de 24 de març, de desplegament de la Llei 20/1991, de 25 de novembre, de promoció de l'accessibilitat i de supressió de barreres arquitectòniques, i d'aprovació del Codi d'accessibilitat; b) els requisits específics previstos en la convocatòria periòdica de subvencions corresponent; c) la resta de requisits d'accés establerts en l'ordenament jurídic vigent.
Actuacions destinades a l'adaptació o accessibilitat de l'habitatge de les persones amb discapacitat o mobilitat reduïda per tal de fer-lo ac
cessible i funcional, mitjançant l'atorgament d'ajuts a fons perdut.
Els requisits per accedir a aquesta prestació tecnològica són els següents: a) els criteris generals establerts en el Decret 135/1995, de 24 de març, de desplegament de la Llei 20/1991, de 25 de novembre, de promoció de l'accessibilitat i de supressió de barreres arquitectòniques, i d'aprovació del Codi d'accessibilitat; b) els requisits específics previstos en la convocatòria periòdica de subvencions corresponent c) la resta de requisits d'accés establerts en l'ordenament jurídic vigent.
Objectius a assolir al final del període 2010-2011
a) Impulsar i desenvolupar el Pla estratègic de serveis socials 2010-2013.
b) Impulsar i desenvolupar el Pla de qualitat de serveis socials.
c) Impulsar la nova ordenació dels serveis socials bàsics.
d) Promoure el desenvolupament reglamentari per tal que cada persona usuària o unitat de convivència que accedeixi a la xarxa de serveis socials d'atenció pública tingui assignada una persona professional de referència.
e) Impulsar la ordenació del Servei d'atenció domiciliària.
f) Promoure la reglamentació de l'autorització administrativa per a la instal·lació i funcionament de centres i establiments amb la finalitat de garantir el compliment dels requisits normatius i de qualitat per a la realització d'activitats de serveis socials, i la reglamentació del Registre d'Entitats que hagin obtingut l'autorització corresponent per prestar serveis socials, d'acord amb l'establert a la llei 12/2007, d'11 d'octubre, de serveis socials.
g) Impulsar l'establiment de les condicions d'acreditació exigibles a qualsevol entitat, amb independència de la seva titularitat, per tal de formar part de la xarxa de serveis socials d'atenció pública.
h) Constituir i impulsar els òrgans de participació del sistema català de serveis socials: Consell General de Serveis Socials, consells de participació de serveis socials adscrits als ens locals i consells de participació dels centres de serveis socials.
i) Constituir i impulsar els òrgans de coordinació del sistema català de serveis socials: Consell de Coordinació de Benestar Social i Comitè d'Avaluació de Necessitats de Serveis Socials.
j) Definir el marc estratègic per a la creació i desenvolupament del Sistema d'informació social.
k) Dissenyar el Pla director de formació 2011-2013 en l'àmbit dels serveis socials.
l) Posar en marxa i impulsar el Comitè d'experts i expertes en formació en l'àmbit de l'acció social.
m) Promoure el suport formatiu dels cuidadors no professionals en l'entorn familiar per millorar la seva capacitat de tenir cura d'una persona depenent i establir els continguts que ha de tenir aquesta formació.
n) Crear i posar en marxa del Comitè d'ètica en l'àmbit dels serveis socials per a la promoció dels valors i les bones pràctiques en aquest àmbit.
o) Elaborar el Pla director de recerca i innovació en serveis socials.
p) Crear i posar en funcionament l'Observatori Català de la Pobresa, la Vulnerabilitat Social i la Inclusió Social, per a l'estudi de les polítiques d'inclusió social a Catalunya.
q) Redissenyar la Renda Mínima d'Inserció d'acord amb les previsions de l'Acord estratègic per la internacionalització, la qualitat de l'ocupació i la competitivitat de l'economia catalana 2008-2011.
r) Potenciar la disminució dels temps d'estada dels infants i adolescents en centres residencials i centres d'acollida, mitjançant la posada en marxa de programes de suport al desinternament i d'actuacions de suport per afavorir, quan és possible, el retorn a la família o en família extensa.
s) Crear i posar en marxa el Consell Nacional d'Infància i Adolescència de Catalunya.
t) Impulsar el desplegament, un cop sigui aprovada pel Parlament de Catalunya, de la Llei dels drets i les oportunitats de la infància i l'adolescència de Catalunya.
u) Impulsar el desplegament del Pla director d'infància i adolescència, d'acord amb l'establert a l'article 38 de la Llei 12/2007, d'11 d'octubre, de serveis socials, referit al desplegament del Pla estratègic de serveis socials mitjançant plans sectorials, i fer-ne el seguiment i l'avaluació.
v) Potenciar i incrementar l'oferiment de famílies acollidores, mitjançant la constitució i acreditament de noves entitats col·laboradores per a la integració familiar (ICIF) i la realització de noves campanyes de promoció de l'acolliment.
w) Crear dues noves modalitats d'acolliment: l'acolliment permanent i l'acolliment familiar especialitzat en unitat convivencial d'acció educativa adreçada a infants i adolescents que requereixen una atenció més especialitzada.
x) Continuar millorant els processos i tràmits de les adopcions nacionals.
y) Impulsar l'ordenació de la Xarxa d'atenció i recuperació integral per a les dones en situacions de violència masclista.